Η Ελλάδα ανάμεσα στις ευρωπαϊκές χώρες με επιχειρήσεις που καινοτομούν σε ποσοστό πάνω από 60% την τριετία 2016-2018 | Εθνικό Κέντρο Τεκμηρίωσης - ΕΚΤ\nΑνακοινώθηκαν από τη Eurostat τα αποτελέσματα της πανευρωπαϊκής έρευνας για την καινοτομία των επιχειρήσεων στην ΕΕ.\nΗ Ελλάδα βρίσκεται στην 9η θέση της ευρωπαϊκής κατάταξης σε ποσοστό καινοτόμων επιχειρήσεων την τριετία 2016-2018. Το ποσοστό των ελληνικών επιχειρήσεων που καινοτομούν ανήλθε στο 60,3%, παρουσιάζοντας άνοδο κατά 2,6 ποσοστιαίες μονάδες σε σχέση με την περίοδο 2014-2016, σύμφωνα με τα στοιχεία της ευρωπαϊκής στατιστικής έρευνας CIS (Community Innovation Survey) για την καινοτομία στις επιχειρήσεις.\nΤην έρευνα για την Ελλάδα πραγματοποίησε το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ), ως η αρμόδια Εθνική Αρχή του Ελληνικού Στατιστικού Συστήματος για τις ευρωπαϊκές στατιστικές για την καινοτομία, σε συνεργασία με την Ελληνική Στατιστική Αρχή (ΕΛΣΤΑΤ). Η έρευνα αφορά 12.213 ελληνικές επιχειρήσεις με 10 απασχολούμενους και άνω, σε διάφορους κλάδους οικονομικής δραστηριότητας.\nΣύμφωνα με τα στοιχεία που ανακοίνωσε η Eurostat, πρώτη χώρα στη ευρωπαϊκή κατάταξη είναι η Εσθονία με ποσοστό καινοτόμων επιχειρήσεων 73,1%, ενώ ακολουθούν η Κύπρος με ποσοστό 68,2%, το Βέλγιο και η Γερμανία με ποσοστό 67,8%, η Ιταλία με ποσοστό 63,2% και η Ελλάδα με ποσοστό 60,3%. Αξίζει να σημειωθεί ότι το ποσοστό των καινοτόμων επιχειρήσεων στην Ελλάδα είναι υψηλότερο κατά 10 ποσοστιαίες μονάδες σε σχέση με τον μέσο όρο των 27 ευρωπαϊκών κρατών (50,3%).\nΣτον αντίποδα, χώρες με ποσοστά καινοτόμων επιχειρήσεων μικρότερα του 30% είναι η Ρουμανία (14,6%), η Πολωνία (23,7%), η Ουγγαρία (28,7%) και η Βουλγαρία (30,1%). Συνολικά, οι μισές από τις επιχειρήσεις (50,3%) στην Ευρωπαϊκή Ένωση με τουλάχιστον 10 εργαζομένους δήλωσαν κάποια καινοτομική δραστηριότητα κατά την τριετία 2016-2018, ποσοστό ελαφρώς αυξημένο από την τριετία 2014-2016 (49,5%).\nΌπως προκύπτει από τα αποτελέσματα της έρευνας στην Ελλάδα την περίοδο 2016-2018, το 60,3% των επιχειρήσεων καινοτομούν, είτε στα προϊόντα τους είτε στις επιχειρησιακές τους διαδικασίες. Το ποσοστό αυτό των καινοτόμων επιχειρήσεων παρουσιάζει ανοδική πορεία τα τελευταία έτη. Την περίοδο 2016-2018 είναι αυξημένο κατά 2,6 ποσοστιαίες μονάδες σε σχέση με την αμέσως προηγούμενη περίοδο 2014-2016 και κατά 8 ποσοστιαίες μονάδες σε σχέση με την πρώτη περίοδο αναφοράς 2010-2012.\nΗ έρευνα CIS για την τριετία 2016-2018 πραγματοποιήθηκε με βάση τις μεθοδολογικές οδηγίες του νέου αναθεωρημένου εγχειριδίου Oslo Manual 2018 “Guidelines for collecting, reporting and using data on Innovation”, σε κοινή έκδοση της Eurostat και του ΟΟΣΑ. Το νέο εγχειρίδιο Oslo εισήγαγε σημαντικές τομές στο εννοιολογικό πλαίσιο και τη μέτρηση της καινοτομίας, και εφαρμόζεται πλέον στην έρευνα CIS από την περίοδο 2016-2018 και εφεξής.\nΜε τη νέα έκδοση του εγχειριδίου Oslo επήλθαν σημαντικές μεταβολές στους ορισμούς των τύπων καινοτομίας. Διακρίνονται πλέον δύο τύποι καινοτομίας: καινοτομίες που αλλάζουν τα προϊόντα της επιχείρησης (καινοτομίες προϊόντων) και καινοτομίες που αλλάζουν τις επιχειρησιακές διαδικασίες της επιχείρησης (καινοτομίες επιχειρησιακών διαδικασιών). Στα προϊόντα περιλαμβάνονται τα αγαθά και οι υπηρεσίες της επιχείρησης, ή συνδυασμός αυτών. Στις επιχειρησιακές διαδικασίες περιλαμβάνονται όλες οι βασικές δραστηριότητες της επιχείρησης που αφορούν στην παραγωγή προϊόντων και όλες οι άλλες υποστηρικτικές δραστηριότητες όπως η εφοδιαστική, η οικονομική διαχείριση, οι εφαρμογές πληροφορικής, η οργάνωση της εργασίας και το μάρκετινγκ.\nΣτην καινοτομία προϊόντος η Ελλάδα καταλαμβάνει την 4η θέση μεταξύ των ευρωπαϊκών κρατών, με 42,5%, ποσοστό πολύ πάνω από τον ευρωπαϊκό μέσο όρο (29,8%). Μάλιστα, η Ελλάδα παρουσίασε αύξηση κατά 11,8 ποσοστιαίες μονάδες σε σχέση με την περίοδο 2014-2016 (ποσοστό 30,7%) και υπερδιπλάσιο ποσοστό αύξησης σε σχέση με την περίοδο 2010-2012 (19,5%). Ηγέτιδα ευρωπαϊκή χώρα στην καινοτομία προϊόντος είναι η Εσθονία με ποσοστό 49,5% και ακολουθούν η Κύπρος με ποσοστό 48,6% και η Σουηδία με 42,6%.\nΣτην καινοτομία επιχειρησιακής διαδικασίας η Ελλάδα καταλαμβάνει και πάλι την 4η θέση, με 55,2%, ποσοστό υψηλότερο κατά 15 ποσοστιαίες μονάδες σε σχέση με τον ευρωπαϊκό μέσο όρο (40,2%). Ηγέτιδα ευρωπαϊκή χώρα στην καινοτομία διαδικασίας είναι η Κύπρος με ποσοστό 65,9% και ακολουθούν το Βέλγιο με ποσοστό 58,1% και η Γερμανία με ποσοστό 55,4%.\nH έκδοση "Βασικοί Δείκτες για την Καινοτομία στις Ελληνικές Επιχειρήσεις 2016-2018" διατίθεται στη διεύθυνση https://metrics.ekt.gr/publications/449. Η πλήρης σειρά των δεικτών θα είναι σύντομα διαθέσιμη σε ειδική αναλυτική έκδοση του ΕΚΤ.\nΗ έρευνα CIS για την τριετία 2016-2018 χρηματοδοτήθηκε από το Υποέργο 5 "Παραγωγή δεικτών RIS3 για τα έτη 2016-2023" που υλοποιείται από το Εθνικό Κέντρο Τεκμηρίωσης και Ηλεκτρονικού Περιεχομένου και εντάσσεται στην Πράξη "Εγκατάσταση Μηχανισμού Παρακολούθησης (Monitoring Mechanism) της υλοποίησης της εθνικής στρατηγικής RIS3-Συλλογή και επεξεργασία Δεικτών". H Πράξη συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) μέσω του Επιχειρησιακού Προγράμματος "Ανταγωνιστικότητα, Επιχειρηματικότητα, Καινοτομία 2014-2020".\nΗ έρευνα για την Καινοτομία στις Επιχειρήσεις (CIS)\nΗ έρευνα για την Καινοτομία στις Επιχειρήσεις (Community Innovation Survey - CIS) αποτελεί την επίσημη ευρωπαϊκή στατιστική έρευνα για την καινοτομία. Διεξάγεται κάθε δύο χρόνια σε όλες τις χώρες - μέλη της ΕΕ μέσω ενιαίου πρότυπου ερωτηματολογίου, σύμφωνα με την ευρωπαϊκή νομοθεσία, τις μεθοδολογικές οδηγίες του εγχειριδίου του Όσλο (ΟΟΣΑ/Eurostat 2018) και τις κατευθύνσεις της Eurostat, εξασφαλίζοντας υψηλή ποιότητα και συγκρισιμότητα των δεικτών.\nΣυλλέγονται στοιχεία για τις καινοτομίες προϊόντων (αγαθών ή υπηρεσιών), τις καινοτομίες επιχειρησιακών διαδικασιών, την εισαγωγή νέων προϊόντων στην επιχείρηση και στην αγορά, τις στρατηγικές, τις ροές γνώσης και τις συνεργασίες των επιχειρήσεων, τη δημόσια χρηματοδότηση που υποστηρίζει τις καινοτομικές τους δραστηριότητες, όπως και τα εμπόδια που συναντούν οι επιχειρήσεις για την ανάπτυξη καινοτομιών.\nwww.ekt.gr, με πληροφορίες από Eurostat, EKT\n"Βασικοί Δείκτες για την Καινοτομία στις Ελληνικές Επιχειρήσεις 2016-2018"\nmetricsΕΚΤ – Καινοτομία στις ελληνικές επιχειρήσεις\nCommunity Innovation Survey: latest results (Eurostat)\nTags: Επιχειρήσεις, Community Innovation Survey


Σπύρος Μαντάς: «Γεφυρογραφία της Πίνδου» – Cognosco Team\nΣπύρος Μαντάς: «Γεφυρογραφία της Πίνδου»\n22/05/2021 22/05/2021 ΕΛΛΑΔΑNo Comment on Σπύρος Μαντάς: «Γεφυρογραφία της Πίνδου»\nΚυκλοφόρησαν από τις εκδόσεις Ελίκρανον οι πρώτοι 3 τόμοι (είναι υπό έκδοση 2 ακόμη συν ένα «Υστερόγραφο») του έργου ζωής του ερευνητή Σπύρο Μαντά «Γεφυρογραφία της Πίνδου». Η όλη θεματολογία του έργου, περιγράφεται σε μια τριλογία. Στον πρόλογο του κάθε τόμου γίνονται οι απαραίτητες συστάσεις και διευκρινίσεις. Να τονιστεί μόνο πως ο κάθε τόμος συνιστά συμπλήρωμα των άλλων, αν και επιδιώχτηκε σχετική αυτοτέλεια.\nΓια παραγγελία των βιβλίων μπορείτε να απευθυνθείτε στις Εκδόσεις «Ελίκρανον», Πατούσα 2, πλατεία Κάνιγγος, Αθήνα (τηλ. 210 3303035)\nΓια τη σπουδή των πέτρινων γεφυριών, τα περιεχόμενα που συνιστούν την ιστορία τους κατατάσσονται σε τρία μέρη, που είναι:\nΑ. Ταυτότητα –τέχνη και τεχνική: Τόμος Ι, «Ύστεροι Μαΐστορες!»\nΠρώτα, οι μαστόροι, κι ας μην είναι το κύριο θέμα. Όμως η έμμεση προσέγγιση αποδεικνύεται συχνά σοφή. Αρκεί ο δημιουργός να ταυτίζεται με το έργο του. Και τότε δεν γινόταν αλλιώς -δεν υπήρχε παντοδυναμία να αυθαδιάσεις. Είναι οι πρωτεργάτες, αυτοί που γεφύρωναν το άπειρο. Αυτοί που σκάλιζαν την πέτρα, που έχτιζαν το γεφύρι. Σε αυτούς αναφέρεται ο πρώτος τόμος στους Πετράδες, Γεφυράδες Μαστορογενιές και Σιακάδες.\nΧτούσανε τον κόσμο όλο, / χτούσανε και τα γιοφύρια του…\nΈτσι είναι: για όλα όσα φτιάξανε, κοπίασαν πολύ· για τα γεφύρια όμως, περισσότερο τόλμησαν. Τόλμησαν -εξομολογήθηκαν- για τα καμπαναριά, γιατί έπρεπε να «σηκωθούν» ψηλά, τόλμησαν και για τα γεφύρια, γιατί έπρεπε να “φύγουν” απέναντι, πέρα απ’ το νερό, αψηφώντας νόμους και βαρύτητα.\nΟ λόγος, για αυτούς που τα βάλανε με την πέτρα, που πάλεψαν μαζί της και την νίκησαν. Όχι γιατί υπήρξαν πιο σκληροί -ψυχούλες παρέμεναν-, αλλά γιατί φέρθηκαν έξυπνα. Της άλλαξαν με νόημα το σχήμα, τη συνδύασαν με άλλες και πορεύτηκαν δίχως τύψη. Και κάπως έτσι, επειδή το αγώγι κάνει τον αγωγιάτη, γίναν μαστόροι της τέχνης και της ζωής. Την τελευταία βέβαια δεν την χόρτασαν, μα κι αυτό, κατά μία άποψη, συνιστά κατάκτηση. Η κούραση χωρίς ενοχές είναι προσωρινή και αυτοί για τίποτα δεν ντράπηκαν. Επιστρέφοντας απ’ το ταξίδι -ούτε το τσίπουρο δεν χρειάζονταν τότε- ξανάβλεπαν τη γυναίκα τους και τα παιδιά τους κατά τι μεγαλύτερα και χαίρονταν διπλά. Δηλαδή ξεχνούσαν ό,τι τους είχε πικράνει στο «κουρμπέτι», την ερημιά του κόσμου, και νιώθαν και πάλι νοικοκύρηδες.\nΤον βίο και την πολιτεία λοιπόν αυτών των ανθρώπων θέλουμε να διηγηθούμε σε τούτο, τον πρώτο τόμο της «Γεφυρογραφίας» μας. Το πώς, σιγά-σιγά όσο και επώδυνα, έγινε η ιστορία τους παραμύθι. Τους αποκαλέσαμε “ύστερους”, γιατί τους τελευταίους μόνο γνωρίσαμε, τους ορατούς κρίκους μιας αλυσίδας που η αρχή της αγνοείται. Ωστόσο, από ένστικτο και αρκετές ενδείξεις -δεν λείπουν και οι αποδείξεις- πιστεύουμε πως η τέχνη στα συγκεκριμένα μέρη εξασκούταν για αιώνες -εξ ου και το βυζαντινό Μαΐστορες! Πολλά βέβαια τα ερωτηματικά, ευτυχώς αρκετές και οι απαντήσεις…\nΒ. Καταγραφή –20 οδοιπορικά: Τόμοι ΙΙ, ΙΙΙ και ΙV, Τα «Ηπειρώτικα» Πετρογέφυρα!\nΎστερα, τα ίδια τα γεφύρια, τα μέσα για απέναντι. Αμέτρητα περάσματα ηδονής, όπου η αίσθηση διαφοροποιείται. Και δεν πλήττεις. Γιατί αλίμονο αν αρκεστείς στις εικόνες και τα κλικ της φωτογραφικής. Πρέπει να αφουγκραστείς τη σοφία της κάθε πέτρας ξεχωριστά – συσσωρευμένη σε πολιορκεί από παντού. Μύθος η σκληράδα της! Αφέθηκε να σμιλευτεί από χέρια πανάξια, να διαμορφωθεί κατάλληλα για να ταιριάξει σε γύρισμα, μέχρι που, στο αποκορύφωμα, να κλειδώσει. Συνιστούν θαύμα τα πετρογέφυρα, είσοδο στο άγνωστο με εξασφαλισμένη την επιστροφή. Αλλά, αυτό δεν σημαίνει μέτρο, ελευθερία επιλογής; Που τελικά, πειστικά, ξαναγράφει την ιστορία ως παραμύθι.\nΈτσι λοιπόν, λέει, και γι’ αυτό, χτίστηκαν τα πρώτα γεφύρια! Μα εδωπάνω, στην Ήπειρο, φαίνεται πως ο σατανάς το παράκανε. Αμέτρητοι οι λάκκοι, τα ρέματα που σκάρωσε, να γίνονται ύπουλα ποτάμια, να τρέχουν για τη θάλασσα με βουή και απειλώντας. Φόβος, τρόμος και θάνατος παντού..! Ε, τι να σου κάνουν και οι αγγέλοι; Ήρθαν, είδαν, έστησαν 9 γεφύρια, 9 γερά Θεογέφυρα, και τράβηξαν για αλλού. Κι απέμειναν οι άνθρωποι ανήμποροι, με το παράπονο και την αγωνία να τους παραλύει… Αλλά κάποια στιγμή -δεν γινόταν αλλιώς-, κάποιοι τους, οι πιο θαρραλέοι, το γύρισαν σε πείσμα και προσπάθησαν να μιμηθούνε τους αγγέλους. Μα δεν ήταν καθόλου εύκολο και αρκετοί γκρεμοτσακίστηκαν. Δυο, τρεις που τα κατάφεραν, παραλίγο να βρουν και τον μπελά τους -απίστευτο! Τους κατηγόρησαν για μάγους –πού ακούστηκε να στέκουν στον αέρα οι πέτρες! Τούτα είναι έργα τού σατανά, τους πέταξαν κατάμουτρα, και τα ’πανε …διαβολογέφυρα!\nΗ ιστορία πάει μακριά, κι αποφάσισα να σας τη διηγηθώ. Μα για να μην πέσω κι εγώ στο ίδιο λάθος, τα θεωρήσω όλα διαβολογέφυρα, το έψαξα χρόνια πολλά. Ήδη με όσα έως τώρα διαβάσατε (α΄ τόμος), θα πειστήκατε πως οι πετροφαγάδες μαστόροι μας κάθε άλλο παρά «διαολεμένοι» ήταν –των διαολεμένων το βιός μεγαλώνει πολύ και γρήγορα. Γι’ αυτό άλλωστε στην τριλογία μας προτάξαμε τους δημιουργούς· γνωρίζοντας αυτούς, η προσέγγιση των έργων τους καθίσταται πιο εύκολη. Και κυρίως πιο αντικειμενική.\nΤο γεφύρι στη λογοτεχνία – Παράρτημα στον Τόμο IV\nΠέζα και ποιήματα των Κώστα Κρυστάλλη, Χρυσάνθης Ζιτσαία, Γιάννη Δάλλα, Μαρίας Στούπη, Κίτσου Μακρή.\nΑρμοί της πέτρας – Παράρτημα στον Τόμο IV\nΈγγραφα, κείμενα, μαρτυρίες από παλιούς μαστόρους και τεχνίτες.\nΓ. Ο κόσμος των πετρογέφυρων –όψεις και τομές: Τόμος V, Του γιοφυριού της Άρτας …τραγουδώντας τον θρύλο\nΧιλιάδες τα παραμύθια των γεφυριών -το κτίσμα, λέει, με τους περισσότερους θρύλους! Ξεχωρίζει, μακρά του δεύτερου, ένα: εκείνο όπου πετρώνει η γυναίκα του ίδιου του πρωτομάστορα. Το άλλο του μισό δηλαδή, ακριβό τίμημα κάθε πρωτοπόρου δημιουργού! Αλήθεια, πόσες στον χωροχρόνο οι παραλλαγές τούτου του μύθου; Τόσες και οι εκπλήξεις, που καταλαγιάζουν σε βαθύ συναίσθημα, συνώνυμο της ανθρώπινης περιπέτειας.\nΌλα τούτα, προσφέρθηκαν απλόχερα εκεί πάνω, σε έναν χώρο που σήμερα τεμαχίστηκε επώδυνα· διαμοιράστηκε σε δυο κράτη και μπήκαν σύνορα. Δεν πειράζει όμως· όσο υπάρχουν γεφύρια, τα κάστρα θα καταρρέουν. Η κυρά του τραγουδιού θα συνεχίσει να μερεύει τους καιρούς. Άλλωστε για χάρη της περπάτησα τους χωρισμένους χάρτες, με πέντε βέργες σκαλωσιά να δέσω τους αρμούς. Προς το παρόν δεν χρειάζονται περισσότερα.\n«Υστερόγραφο»: Δύο Οδοιπορικά (βιβλίο και DVD)\n-Α΄ Οδοιπορικό (Ελλαδικός κύκλος)\nΔυτική & Ανατολική Θράκη – Μακεδονία – Ήπειρος – Θεσσαλία – Στερεά (Ρούμελη) – Εύβοια & Σποράδες – Πελοπόννησος (Μοριάς) – Επτάνησα – Κρήτη -Δωδεκάνησα – Κύπρος – Μικρά Ασία / Καππαδοκία – Πόντος\n-Β΄ Οδοιπορικό (Βαλκανικός κύκλος)\nΚοσσοβάρικες & Αλβανικές – Σερβοκροατικές -Ρουμανικές & Μολδαβίας – Ουγγρικές (στη Ρουμανία) – Βουλγαρικές (στη Βουλγαρία, Ελλάδα, Β. Μακεδονία) – Πομακικές (στην Ελλάδα) – Βλάχικες (στην Ελλάδα & Σερβία) – Γκαγκαβούζικες (στην Ελλάδα)\nΟ Σπύρος Μαντάς γεννήθηκε στην Κρέστενα Ηλείας το 1950. Τελείωσε Οικονομικό Πανεπιστήμιο και την Πάντειο και εργάστηκε ως καθηγητής στη Μέση Εκπαίδευση. Από το 1982, σχεδόν αποκλειστικά, ασχολείται με τη μελέτη των πέτρινων γεφυριών της ευρύτερης περιοχής της Ηπείρου (Πίνδου), αλλά και τους μαστόρους της. Το 1990 δημιούργησε το «Αρχείο Γεφυριών Ηπειρώτικων» (ΑΓΗ) και το 2001, μαζί με άλλους συνεργάτες, ίδρυσε το «Κέντρο Μελέτης Πέτρινων Γεφυριών» (ΚΕΜΕΠΕΓ) στο οποίο είναι πρόεδρος.\nΣτόχος του Κέντρου είναι μέσα από τη διοργάνωση επιστημονικών συναντήσεων και την περιοδική έκδοση «Περί Πετρογέφυρων», να καταγραφούν και μελετηθούν όλα τα γεφύρια της Ελλάδας, να συγκριθούν μ’ εκείνα των γειτονικών χωρών και να ευαισθητοποιηθούν κοινό και αρμόδιοι φορείς για την διάσωσή τους.\nΣπύρος Ι. Μαντάς «ΓΕΦΥΡΟΓΡΑΦΙΑ ΤΗΣ ΠΙΝΔΟΥ & των όμορων περιοχών», Περιφερειακό Ταμείο Ανάπτυξης Ηπείρου – Αρχείο Γεφυριών Ηπειρώτικων\n«Μαστόροι – Γεφύρια – Του γιοφυριού της Άρτας»: Μια ηπειρώτικη τριλογία, που θα ολοκληρωθεί με την έκδοση 5 τόμων κι ενός τεύχους ως «Υστερόγραφο».\nΑναλυτικά τα περιεχόμενα των βιβλίων και του DVD:\nΣπύρος Μαντάς, τηλ. 6938121276\nΒιβλιοπωλείο – Εκδόσεις «Ελίκρανον», Πατούσα 2, πλατεία Κάνιγγος, Αθήνα, τηλ. 210 3303035\nΑλβανία, βιβλία, Βιβλίο, βιβλιοπαρουσίαση, Γεφύρια, Ελλάδα, Ήπειρος, Πίνδος, Σπύρος Μαντάς\nΒΙΝΤΕΟ – Σαν σήμερα δολοφονείται από Έλληνες η Λασκαρίνα Μπουμπουλίνα\nΗΧΗΤΙΚΟ – Podcast αρχαίας ιστορίας: Τα ερωτικά παράπονα και οι κατάρες των αρχαίων


Άνθρωποι τρώνε σκυλιά και σκυλιά τρώνε ανθρώπους • Dogforum\nΚαι αν θέλαμε και οι ίδιοι ένα κομμάτι φρέσκου κρέατος, μπορούσαμε να κόψουμε ένα λεπτό φιλέτο. Μας φαινόταν τόσο καλό όσο το καλύτερο μοσχαρίσιο κρέας. Τα σκυλιά δεν έχουν κανένα πρόβλημα αρκεί να πάρουν το μερίδιό τους, δεν τους ενδιαφέρει από που προέρχεται. Το μόνο που έμενε μετά από αυτά τα γεύματα ήταν τα δόντια του θύματος και αν ήταν μια πραγματικά δύσκολη μέρα, ακόμα και αυτά εξαφανίζονταν”.\nΤα περισσοτερα σκυλια που καταγραφηκαν να εχουν φαει τους νεκρους ιδιοκτητες τους ηταν μεσαιου προς μεγαλου μεγεθους, με μικροτερο σε μεγεθος ενα Μπηγκλ.\nξενοι τρωνε σκυλια\nσκυλια τρωνε ανθρωπο\nτα σκυλια τρωνε ανθρωπους\nτρωνε σκυλια στην Κινα\nΠροηγούμενο άρθροΑναρωτιέσαι “Γιατί ο σκύλος μου δεν τρώει;”\nΕπόμενο άρθροΣκυλιά για πλούσιους μόνο;\nΓιαννης 24/04/2019 At 10:29 πμ\nυπαρχει Νόμος που να απαγορεύει στην Ελλάδα το να τρώει κανείς σκύλο;


EL-DEMOCRACY: NTENIΣΗ ΓΙΑ ΔΗΜΑΡΧΟΣ ΑΘΗΝΑΙΩΝ!\nΗ κίνηση αυτή της ηθοποιού μας πάει χρόνια πίσω στον μεγάλο έρωτα που είχε ζήσει με ...\nΈτοιμη και αποφασισμένη να διεκδικήσει το Δήμο της Αθήνας τις επόμενες δημοτικές εκλογές είναι η διάσημη ηθοποιός.Η αγαπημένη ηθοποιός έχει πρόθεση να κατέβει στις εκλογές και μάλιστα χωρίς να βρίσκεται κάτω από την ομπρέλα κάποιου κόμματος.\nΈτοιμη και αποφασισμένη να διεκδικήσει το Δήμο της Αθήνας τις επόμενες δημοτικές εκλογές είναι η Μιμή Ντενίση! Σύμφωνα με δημοσίευμα της εφημερίδας Espresso, η αγαπημένη ηθοποιός έχει πρόθεση να κατέβει στις εκλογές και μάλιστα χωρίς να βρίσκεται κάτω από την ομπρέλα κάποιου κόμματος.\nΗ κίνηση αυτή της ηθοποιού μας πάει χρόνια πίσω στον μεγάλο έρωτα που είχε ζήσει με τον αείμνηστο Αντώνη Τρίτση. Για την Μιμή ήταν έρωτας και σχέση ζωής και ήταν ο άντρας που ετοιμαζόταν να παντρευτεί. Ο Αντώνης Τρίτσης ήταν από τους πιο δραστήριους δημάρχους της Αθήνας, αλλά δυστυχώς δεν πρόλαβε να πραγματοποιήσει τους στόχους και το όραμά του, αφού πέθανε δυο χρόνια μετά την εκλογή του. Η Μιμή πάντα μιλάει σε συνεντεύξεις της για τον μεγάλο έρωτα που είχε με τον πολιτικό αλλά και για το νυφικό που είχε ράψει και δεν φόρεσε ποτέ...


ΓΙΑ ΤΑ 65 ΧΡΟΝΙΑ ΑΠΟ ΤΗ ΜΕΓΑΛΗ ΑΝΤΙΦΑΣΙΣΤΙΚΗ ΝΙΚΗ ΤΩΝ ΛΑΩΝ, 9 ΜΑΗ 1945\nMε τη μεγάλη νίκη των λαών, κατά του φασιστικού ιμπεριαλιστικού «Αξονα» Γερμανίας - Ιαπωνίας - Ιταλίας και των συμμάχων τους, τέλειωσε πριν από 65 χρόνια ο Β΄παγκόσμιος πόλεμος, ο πιο αιματηρός που γνώρισε η ανθρωπότητα. Οι νεκροί στη διάρκειά του έφτασαν τα 50 εκατομμύρια.\nΣτη νίκη επί του «Αξονα» συνέβαλαν όλες οι δυνάμεις που συμμετείχαν στον αντιχιτλερικό συνασπισμό. Ομως για την πραγματοποίησή της υπήρξε καθοριστικός ο ρόλος της Σοβιετικής Ενωσης.\nΠερισσότερα από 20 εκατομμύρια ήταν οι νεκροί της, ανάμεσά τους το άνθος των κομμουνιστών. Πλησίασαν τα 30 εκατομμύρια οι ανθρώπινες θυσίες της, μαζί με τους ανάπηρους και τους τραυματισμένους. Αντίστοιχα οι νεκροί της Βρετανίας έφτασαν τις 375 χιλιάδες και των ΗΠΑ τις 405 χιλιάδες. Είναι χαρακτηριστικό ακόμα, ότι και το καλοκαίρι του 1944, όταν στη δυτική Ευρώπη οι αμερικανοβρετανικές δυνάμεις αντιμετώπιζαν 75 γερμανικές μεραρχίες, ο Κόκκινος Στρατός είχε καθηλώσει 200 στο ανατολικό μέτωπο.\nΤεράστιες ήταν ακόμη και οι άλλες καταστροφές που υπέστη η ΕΣΣΔ: Σε σωρούς ερειπίων μετατράπηκαν 1.710 πόλεις. Κάηκαν 70.000 χωριά και κεφαλοχώρια. Καταστράφηκαν ολοκληρωτικά ή εν μέρει 32.000 βιομηχανικές επιχειρήσεις και 65.000 χιλιόμετρα σιδηροδρομικές γραμμές. Καταληστεύτηκαν 98.000 κολχόζ, 5.000 σοβχόζ και Μηχανοτρακτερικοί Σταθμοί, χιλιάδες νοσοκομεία, σχολεία, ανώτερα ιδρύματα και βιβλιοθήκες. Τη δική τους σημαντική συμβολή στον 6χρονο πόλεμο (1939-1945) είχαν τα εθνικοαπελευθερωτικά και αντιφασιστικά κινήματα των καπιταλιστικών χωρών. Και σε αυτά ψυχή, οργανωτής και κύριος αιμοδότης ήταν τα Κομμουνιστικά Κόμματα.\nΣτη διάρκεια του πολέμου οι νεκροί από τον ελληνικό πληθυσμό έφτασαν συνολικά τις 405.000 (θάνατοι από την πείνα, εκτελεσμένοι, νεκροί του ελληνοϊταλικού και ελληνογερμανικού πολέμου, χιλιάδες που εξοντώθηκαν σε στρατόπεδα συγκέντρωσης -κυρίως Εβραίοι της Θεσσαλονίκης- κ.ά.).\nΟπως ο πρώτος, έτσι και ο Β΄ παγκόσμιος πόλεμος ήταν αποτέλεσμα της μεγάλης όξυνσης των ενδοϊμπεριαλιστικών αντιθέσεων για το ξαναμοίρασμα του κόσμου. Αυτές οι αντιθέσεις οξύνθηκαν ακόμα περισσότερο εξαιτίας της ύπαρξης της Σοβιετικής Ενωσης, σε συνδυασμό με την παγκόσμια καπιταλιστική οικονομική κρίση (1929 - 1933). Η ανισόμετρη ανάπτυξη του καπιταλισμού κατέστησε και πάλι τη Γερμανία δύναμη κρούσης του διεθνούς ιμπεριαλισμού.\nΗ μεγάλη οικονομική και στρατιωτική δύναμη της Γερμανίας αποκτήθηκε και χάρη στην ενίσχυση που της έδωσαν οι νικήτριες καπιταλιστικές δυνάμεις του Α΄ παγκοσμίου πολέμου, με σκοπό να την στρέψουν εναντίον της Σοβιετικής Ενωσης. Οικονομικοί γίγαντες των ΗΠΑ, της Γαλλίας και της Βρετανίας πρωταγωνίστησαν στην ενίσχυση της Γερμανίας και στη διάρκεια του Β΄ παγκοσμίου πολέμου. Τη στήριξή τους στο Χίτλερ και στο Μουσολίνι, πέρα από τους επιχειρηματικούς ομίλους, προσέφεραν και η Καθολική Εκκλησία και σειρά σοσιαλδημοκρατικών, συντηρητικών και άλλων αστικών κομμάτων του λεγόμενου κεντρώου χώρου, ενώ μετά τον πόλεμο Γερμανοί εγκληματίες πολέμου επάνδρωσαν το ΝΑΤΟ και μυστικές υπηρεσίες των «δημοκρατικών» ιμπεριαλιστικών κρατών.\nΟι πρώτες πολεμικές επιχειρήσεις άρχισαν από τις 19 Σεπτέμβρη 1931, όταν η Ιαπωνία επιτέθηκε στη Μαντζουρία και λίγα χρόνια αργότερα (3 Οκτώβρη 1935) η Ιταλία επιτέθηκε στην Αιθιοπία. Στις 25 Νοέμβρη 1936 η Γερμανία και η Ιαπωνία υπέγραψαν σύμφωνο αντικομμουνιστικής στρατιωτικής συνεργασίας, γνωστό και ως «αντικομιντέρν σύμφωνο», εναντίον της Κομμουνιστικής Διεθνούς. Στις 12 Απρίλη 1939 η Ιταλία κατέκτησε και την Αλβανία, ενώ ένα χρόνο πριν οι ΗΠΑ, Γαλλία, Βρετανία ανέχτηκαν τη προσάρτηση της Αυστρίας από τη Γερμανία στις 12 Μάρτη 1938.\nΣτις 29 Σεπτέμβρη 1938 υπογράφτηκε το Σύμφωνο του Μονάχου, με το οποίο παραχωρήθηκε στη Γερμανία το σουδητικό τμήμα της Τσεχοσλοβακίας. Το Σύμφωνο υπέγραψαν από τη μια οι Τσάμπερλεν και Νταλαντιέ, πρωθυπουργοί της Βρετανίας και της Γαλλίας και από την άλλη οι Χίτλερ και Μουσολίνι.\nΤην 1η Σεπτέμβρη 1939 η Γερμανία εισέβαλε στην Πολωνία, η οποία αρνούνταν να υπογράψει σύμφωνο με τη Σοβιετική Ενωση, ενώ οι συμφωνίες αμοιβαίας βοήθειας που είχε υπογράψει με τη Βρετανία και τη Γαλλία έμειναν στα χαρτιά. Ο πόλεμος που οι Βρετανία και Γαλλία κήρυξαν κατά της Γερμανίας δε διεξαγόταν. Εμεινε στην Ιστορία ως ένας «παράξενος πόλεμος».\nΤο «σύμφωνο Μολότοφ - Ρίμπεντροπ» έχει δεχτεί πυρά από τους υποκριτικούς υπερασπιστές των ελευθεριών και από τους οπορτουνιστές. Αποκρύπτουν ότι το Σύμφωνο υπογράφτηκε, μόνο αφού είχαν ναυαγήσει όλες οι προηγούμενες φιλειρηνικές προσπάθειες της ΕΣΣΔ, καθώς και οι προσπάθειες να συγκροτηθεί αντιχιτλερικό μέτωπο. Ή ότι, 3 μήνες πριν, η ΕΣΣΔ είχε προσφέρει στρατιωτική βοήθεια και στην Πολωνία σε περίπτωση πολέμου, για να λάβει την κατηγορηματική άρνηση από την κυβέρνηση της τελευταίας. Από την άλλη, οι Βρετανία - Γαλλία που είχαν συνάψει συμμαχία με την Πολωνία, δεν την τήρησαν μετά τη γερμανική επίθεση κατά της Πολωνίας. Αποκρύπτουν επίσης το γεγονός ότι οι περιοχές της Πολωνίας, που ο Κόκκινος Στρατός απέσπασε από αυτήν το 1939, ήταν εδάφη της ΕΣΣΔ, τα οποία είχαν καταληφθεί από την αντιδραστική Πολωνία το 1918-1921, έπειτα από σκληρές μάχες με τους επαναστατημένους λαούς της Ρωσίας. Τότε η Πολωνία εκμεταλλεύτηκε την «ευνοϊκή» για εκείνη συγκυρία της διεθνούς ιμπεριαλιστικής στρατιωτικής επέμβασης κατά της Οκτωβριανής Επανάστασης, ώστε να επεκτείνει την κυριαρχία της ανατολικότερα.\nΤο Σύμφωνο «Μολότοφ-Ρίμπεντροπ» εξασφάλισε στην ΕΣΣΔ 21 πολύτιμους μήνες ειρήνης, που στη συνέχεια αποδείχθηκαν ανεκτίμητοι στην πολεμική της προετοιμασία ενόψει της αναπόφευκτης γερμανικής επίθεσης.\nΣτο μεταξύ, όταν η Γερμανία επιτέθηκε κατά της Γαλλίας (10 Μάη 1940), την οποία κατέλαβε στις 25 Ιούνη 1940, ενώ είχε καταλάβει και τις περισσότερες χώρες της Ευρώπης, η τακτική της Βρετανικής αστικής τάξης άλλαξε και ο Τσόρτσιλ αντικατέστησε στην πρωθυπουργία τον Τσάμπερλεν (10 Μάη 1940). Στη συνέχεια τον πόλεμο κατά των Γερμανίας - Ιαπωνίας - Ιταλίας κήρυξαν και οι ΗΠΑ, μετά την επίθεση της Ιαπωνίας (7 Δεκέμβρη 1941) εναντίον τους στο Περλ Χάρμπορ του Ειρηνικού. Πέραν των άλλων συγκρούονταν στην Απω Ανατολή τα συμφέροντα των Ιαπωνικών μονοπωλίων με τα αντίστοιχα των Αμερικανικών.\nΕίχαν προηγηθεί οι εποποιίες του Κόκκινου Στρατού στο Στάλινγκραντ και στο Κουρσκ, που σήμαναν τη στροφή στον πόλεμο κατά του «Αξονα», ενώ το 1944 ήταν η χρονιά που ο Κόκκινος Στρατός κατεδίωκε τις Γερμανικές στρατιές από τα εδάφη της Σοβιετικής Ενωσης, που προετοιμαζόταν να απελευθερώσει και τις κατεχόμενες χώρες της Ευρώπης. Οι κυβερνήσεις των ΗΠΑ, Βρετανίας φοβούνταν δικαιολογημένα ότι μπορούσε ο Κόκκινος Στρατός να μπει μόνος στο Βερολίνο.\nΤην 1η Μάη 1945 η Κόκκινη Σημαία υψώθηκε στη Γερμανική Βουλή (Ράιχσταγκ). Τη νύχτα της 8ης προς 9η Μάη η Γερμανία συνθηκολόγησε άνευ όρων. Τέσσερις μήνες αργότερα (2 Σεπτέμβρη 1945) η Ιαπωνία συνθηκολόγησε μετά τη νίκη των σοβιετικών στρατευμάτων επί της στρατιάς της στη Μαντζουρία. Νωρίτερα οι ΗΠΑ, δίχως να υπάρχει στρατιωτική ανάγκη και διαπράττοντας ένα από τα μεγαλύτερα εγκλήματα του ιμπεριαλισμού κατά της ανθρωπότητας στον 20ό αιώνα, έριξαν την ατομική βόμβα στη Χιροσίμα και στο Ναγκασάκι (6 και 9 Αυγούστου 1945).\nΗ γιγάντια συμβολή της Σοβιετικής Ενωσης στη νίκη κατά της Γερμανίας και των συμμάχων της επιτεύχθηκε χάρη: Στο ρόλο της εργατικής σοβιετικής εξουσίας στη δημιουργία και στην οργάνωση της αμυντικής θωράκισης της Σοβιετικής Ενωσης. Στα πλεονεκτήματα που προσφέρει η κοινωνικοποίηση των μέσων παραγωγής και ο κεντρικός σχεδιασμός της οικονομίας. Στον πρωταγωνιστικό ρόλο των λαϊκών μαζών, με ηγέτιδα δύναμη την εργατική τάξη. Στο ρόλο του Κομμουνιστικού Κόμματος ως επαναστατικής εργατικής πρωτοπορίας. Αποτελεί ένα τεράστιο ιστορικό δίδαγμα για το παρόν και το μέλλον του επαναστατικού κινήματος.\nΘα ήταν αδύνατη η σωτηρία της Σοβιετικής Ενωσης αν δεν είχε διανύσει, στα μόλις 20 χρόνια από τη λήξη του εμφυλίου πολέμου που ακολούθησε την Οκτωβριανή Επανάσταση, μια τεράστια απόσταση στο δρόμο της συνειδητά σχεδιασμένης κοινωνικοοικονομικής και πολιτιστικής ανάπτυξης, της σοσιαλιστικής οικοδόμησης.\nΤα Κομμουνιστικά Κόμματα ακολούθησαν τη γραμμή της συγκρότησης των «αντιφασιστικών μετώπων», την οποία επεξεργάστηκε και πρόβαλλε ενιαία η «Κομμουνιστική (ή Τρίτη) Διεθνής» στο 7ο Συνέδριό της (25 Ιούλη έως 21 Αυγούστου 1935).\nΤο 18ο Συνέδριο του ΚΚΕ (18 - 22 Φλεβάρη 2009) εκτίμησε σχετικά:\nΑμέσως μετά την έναρξη της Κατοχής με πρωτοβουλία του ΚΚΕ δημιουργήθηκαν το Εργατικό Εθνικό Απελευθερωτικό Μέτωπο (ΕΕΑΜ - 16 Αυγούστου 1941) και στις 27 Σεπτέμβρη 1941 το ΕΑΜ. Στο ΕΑΜ και στις οργανώσεις του (ΕΛΑΣ, ΕΠΟΝ, Εθνική Αλληλεγγύη, ΕΤΑ, ΟΠΛΑ, ΕΛΑΝ) συσπειρώθηκε η μεγάλη πλειοψηφία της εργατικής τάξης και των λαϊκών στρωμάτων.\nΕίχε προηγηθεί, κατά την έναρξη του ελληνοϊταλικού πολέμου, το Α΄ ανοιχτό γράμμα του ΓΓ της ΚΕ του ΚΚΕ Νίκου Ζαχαριάδη, το οποίο δημοσιεύτηκε στις 2 Νοέμβρη 1940 και που, ανάμεσα σε άλλα, καλούσε «…Δίπλα στο κύριο μέτωπο και Ο ΚΑΘΕ ΒΡΑΧΟΣ, Η ΚΑΘΕ ΡΕΜΑΤΙΑ, ΤΟ ΚΑΘΕ ΧΩΡΙΟ, ΚΑΛΥΒΑ ΜΕ ΚΑΛΥΒΑ, Η ΚΑΘΕ ΠΟΛΗ, ΣΠΙΤΙ ΜΕ ΣΠΙΤΙ ΠΡΕΠΕΙ ΝΑ ΓΙΝΕΙ ΦΡΟΥΡΙΟ ΤΟΥ ΕΘΝΙΚΟΑΠΕΛΕΥΘΕΡΩΤΙΚΟΥ ΑΓΩΝΑ. […] Επαθλο για τον εργαζόμενο λαό και επιστέγασμα για το σημερινό του αγώνα, πρέπει να είναι και θα είναι, μια καινούργια Ελλάδα της δουλειάς, της λευτεριάς, λυτρωμένη από κάθε ξένη ιμπεριαλιστική εξάρτηση, μ’ ένα πραγματικά παλλαϊκό πολιτισμό…».\nΤο ΕΑΜ έσωσε το λαό από την πείνα. Δημιούργησε φύτρα εξουσίας στις απελευθερωμένες περιοχές (Αυτοδιοίκηση, Λαϊκή Δικαιοσύνη). Τροφοδότησε τη λαϊκή πολιτιστική ανάταση. Στις 10 Μάρτη 1944\nορκίστηκε η Πολιτική Επιτροπή Εθνικής Απελευθέρωσης (ΠΕΕΑ),\nτο κεντρικό πολιτικό όργανο διοίκησης των απελευθερωμένων περιοχών.\nΜετά από εκλογές (23 Απρίλη 1944), που έγιναν στις συνθήκες της Κατοχής, εκλέχτηκε το «Εθνικό Συμβούλιο» με έδρα τις Κορυσχάδες (30 Απρίλη 1944). Στις εκλογές ψήφισαν για πρώτη φορά οι γυναίκες και οι νέοι από 18 χρόνων. Συμμετείχαν περίπου 1.800.000 ψηφοφόροι. Σημειώνεται, ότι στις κοινοβουλευτικές εκλογές του 1936 είχαν πάρει μέρος 1.000.000 ψηφοφόροι.\nΧιλιάδες κομμουνιστές και άλλοι ΕΑΜίτες έδωσαν τη ζωή τους. Η Καισαριανή, το Κούρνοβο, η Ακροναυπλία, η Κοκκινιά, το Χαϊδάρι, ο Αϊ- Στράτης, είναι μερικοί μόνο από τους τόπους της θυσίας.\nΤο ΚΚΕ προσπαθεί να εκτιμήσει ολοκληρωμένα τη θετική και αρνητική εμπειρία από την 10ετία 1940-1949, στην προκειμένη περίπτωση από τα χρόνια 1941-1944, από την μεταπολεμική και την σχετικά πρόσφατη πολιτική ιστορία, σε διαφορετικές βεβαίως συνθήκες.\nΗ συνύπαρξη του ταξικού περιεχομένου της λαϊκής πάλης με το εθνικοαπελευθερωτικό, πέραν των άλλων πολιτικών και πολεμικών συγκρούσεων με τις στρατιωτικές οργανώσεις του «δωσιλογισμού», που έτσι κι αλλιώς περιείχαν και το ταξικό στοιχείο, επιβεβαιώνεται και από τις ένοπλες συγκρούσεις του ΕΛΑΣ με τις αντιχιτλερικές και τις αγγλόφιλες οργανώσεις, όπως ο ΕΔΕΣ. Στο ίδιο συμπέρασμα οδηγούν και οι συνεχείς προστριβές του ΕΛΑΣ με τους Εγγλέζους, η αμείωτη ιδεολογική και πολιτική πάλη των αστικών ελληνικών κυβερνήσεων της Μέσης Ανατολής κατά της ΠΕΕΑ και του ΕΑΜ-ΕΛΑΣ, καθώς και η αιματηρή καταστολή, από τους Εγγλέζους και την ελληνική κυβέρνηση στο Κάιρο, της ηρωικής «Αντιφασιστικής Στρατιωτικής Οργάνωσης» (ΑΣΟ) τον Απρίλη του 1944.\nΗταν επομένως αναγκαίο να μελετηθεί η τακτική των Εγγλέζων και των εγχώριων αστικών δυνάμεων και να προσαρμοστεί ανάλογα η στρατηγική του ΚΚΕ.\nΤο ΚΚΕ, παρά τον ηρωικό αγώνα του, δεν ήταν επαρκώς στρατηγικά-πολιτικά προετοιμασμένο να θέσει το ζήτημα της κατάκτησης της εργατικής εξουσίας ως αποτέλεσμα της αντιστασιακής πάλης και έπαθλο του λαϊκού αγώνα. Ετσι, οδηγήθηκε στην υπαγωγή του ΕΛΑΣ στο Εγγλέζικο στρατηγείο της Μ. Ανατολής (5 Ιούλη 1943) και αργότερα στις συμφωνίες του Λιβάνου (20 Μάη 1944) και της Καζέρτας (26 Σεπτέμβρη 1944), για να διατηρήσει και να διευρύνει την «εθνική ενότητα». Δεν κατόρθωσε να διαμορφώσει τις προϋποθέσεις μιας πορείας που μπορούσε, τουλάχιστον από την άποψη του υποκειμενικού παράγοντα, να οδηγήσει στη νίκη.\nΗ κριτική αποτίμηση του κινήματός μας βρίσκεται σε απόλυτη αντίθεση με τη λαθολογία και τον μηδενισμό. Στοχεύει στην ισχυροποίηση του εργατικού και γενικότερα του λαϊκού κινήματος σήμερα. Αντίθετα ο εξωραϊσμός αντικειμενικά οδηγεί στην αποδυνάμωση και στον ιδεολογικό παροπλισμό.\nΟ ιμπεριαλισμός επιχειρεί να σβήσει την προσφορά του Κομμουνιστικού Κινήματος, να κρύψει τις κατακτήσεις του σοσιαλιστικού συστήματος. Επιδιώκει να καταστήσει τις νεότερες γενιές ευάλωτες στη μαύρη προπαγάνδα, να τις υποτάξει μαζικά στα σημερινά του εγκλήματα. Ο αντικομμουνισμός αποτελεί παγκόσμια ιδεολογική και πολιτική δράση των δυνάμεων του κεφαλαίου, προκειμένου να υψωθούν απέραστα τείχη, για να μη βγει ο κόσμος από το πισωγύρισμα που τον έφερε η αντεπανάσταση του 1989-1991.\nΚρύβουν επίσης επιμελώς ότι ο Β΄ παγκόσμιος πόλεμος αναθέρμανε τις ελπίδες των αντεπαναστατικών δυνάμεων στη Σοβιετική Ενωση, που τον είδαν ως τη μεγάλη ευκαιρία για την παλινόρθωση του καπιταλισμού και συμμάχησαν με τους Γερμανούς.\nΤα αντικομμουνιστικά «κέντρα» ονοματίζουν σήμερα την Αντίσταση «τρομοκρατία»! Εμφανίζουν ως σφαγές αμάχων την παραδειγματική τιμωρία των «δωσίλογων». Προβάλουν ως βασική αιτία της δημιουργίας οργανώσεων τύπου «Ταγμάτων Ασφαλείας» και της συνεργασίας με τους κατακτητές, την ανάγκη «αθώων να προστατευθούν από το αιματηρό όργιο που εξαπέλυσαν εναντίον τους οι Κομμουνιστές»!\nΑντιστρέφουν πλήρως την πραγματικότητα. Δεν είναι μόνο οι δυνάμεις του «Αξονα» που διέπραξαν εγκλήματα κατά της ανθρωπότητας. Είναι και οι κυβερνήσεις των «δημοκρατικών» ιμπεριαλιστικών δυνάμεων. Από τα πιο χαρακτηριστικά εγκλήματα των ΗΠΑ - Βρετανίας ήταν ο βομβαρδισμός της Δρέσδης (13 προς 14 Φλεβάρη 1945), στη διάρκεια του οποίου η πόλη μεταμορφώθηκε σε σωρούς ερειπίων, χάθηκαν πάνω από 120.000 άνθρωποι και καταστράφηκε ανυπολόγιστης αξίας πολιτιστικός πλούτος. Κι αυτό παρότι ο βομβαρδισμός της Δρέσδης δεν είχε στρατιωτική σημασία. Σήμερα δεν λείπουν και εκείνοι που ισχυρίζονται ότι η Δρέσδη βομβαρδίστηκε μετά από απαίτηση του Στάλιν!! Ομως τα εργοστάσια της Γερμανίας, που οι ΗΠΑ είχαν επενδύσεις, παρέμειναν άθικτα.\nΗ έκρηξη αυτενέργειας, που έδειξε το μεγαλύτερο τμήμα του σοβιετικού λαού, η τέτοια προσήλωση στο στόχο και η συνειδητή πειθαρχία δεν μπορούσαν να υπάρξουν σε συνθήκες τρόμου σε βάρος του λαού, όπως ισχυρίζονται ότι υπήρχαν η ιμπεριαλιστική και η οπορτουνιστική προπαγάνδα. Δεν ήταν δυνατό να δράσουν σε συνθήκες τρόμου οι οικοδόμοι του σοσιαλισμού, που μετέφεραν στα ενδότερα της Σοβιετικής Ενωσης χιλιάδες εργοστάσια και επιχειρήσεις των δυτικών περιοχών, για να συνεχιστεί η παραγωγή. Οι οικοδόμοι του σοσιαλισμού που, μεσούντος του πολέμου, έχτιζαν από την αρχή τις ερειπωμένες περιοχές, όταν οι Γερμανικές στρατιές τις εγκατέλειπαν. Εκατοντάδες χιλιάδες γυναίκες έπιασαν δουλειά στα εργοστάσια αντικαθιστώντας στη παραγωγή τους άντρες που πολεμούσαν στο μέτωπο. Περισσότερες από 1 εκατομμύριο γυναίκες στα κολχόζ απέκτησαν τα επαγγέλματα της οδηγού και της μηχανικού. Πάνω από 200 χιλιάδες έγιναν υπεύθυνες συνεργείων και πρόεδροι κολχόζ, ενώ 1 εκατομμύριο πήραν μέρος στις μάχες, στο μέτωπο και στα αντάρτικα τμήματα.\nΑπό αυτή την άποψη κρίνεται και αποκαλύπτεται η σκοπιμότητα μιας από τις βασικές μεθοδολογικές αρχές των «αναθεωρητών» της ιστορίας, να «εξηγήσουν» τα ιστορικά γεγονότα με τον εξορκισμό της πάλης των τάξεων, που την ονοματίζουν ξεπερασμένη μετά την κορύφωση των αντεπαναστατικών εξελίξεων του 1989-1991. Ετσι υπηρετούν το νέο συσχετισμό υπέρ του κεφαλαίου, καλυπτόμενοι πίσω από μια δήθεν αταξική θεώρηση της ιστορίας.\nΣήμερα στα κράτη της καπιταλιστικής παλινόρθωσης της Κεντρικής και της Ανατολικής Ευρώπης η ιδεολογική και πολιτική τρομοκρατία εκφράζεται με την αναστύλωση των χιτλερικών συμβόλων, τις διώξεις κομμουνιστών, τις διακρίσεις σε βάρος τους, την εκτός νόμου θέση οργανώσεων. Παρόλα αυτά έρευνες σε διάφορες χώρες αποκαλύπτουν ότι μεγάλο ποσοστό των λαών τους επιθυμούν να ζήσουν στο σοσιαλιστικό καθεστώς.\nΕξέχοντα ρόλο στη στρέβλωση της ιστορικής μνήμης παίζει η Ευρωπαϊκή Ενωση (ΕΕ). Πρωτοστατώντας στην αντικομμουνιστική υστερία, καθιέρωσε την 9η Μάη ως «Ημέρα της Ευρώπης», απαλείφοντας τη «Ημέρα της νίκης των λαών»! Καθόλου τυχαίο ότι η εκδίωξη των Γερμανικών στρατευμάτων από τον Κόκκινο Στρατό και η απελευθέρωση των χωρών της Ανατολικής Ευρώπης ονοματίζεται κατοχή! Στη Γερμανία και στην Αυστρία οι λιποτάκτες του Γερμανικού στρατού, που αυτομόλησαν στους αντιπάλους, κυρίως στο Σοβιετικό Στρατό, ουσιαστικά θεωρούνται «εθνική ντροπή»!\nΑποτελούν μέρος του ιμπεριαλιστικού ιδεολογικού πολέμου η παραχάραξη της ιστορίας, η επιχείρηση «αποϊδεολογικοποίησης» της ιστοριογραφίας, η συκοφαντική ταύτιση του κομμουνισμού με τον φασισμό, του Στάλιν με το Χίτλερ, για να διαμορφωθούν υποταγμένες συνειδήσεις, να συκοφαντηθεί η ταξική πάλη και η προοπτική της.\nΠαράλληλα συνεχίζεται η αναπαραγωγή των προπαγανδιστικών αστικών επιχειρημάτων, που υποστηρίζονται ένθερμα από τον οπορτουνισμό, για το «μοίρασμα του κόσμου», που δήθεν συμφωνήθηκε στη Γιάλτα (11 Φλεβάρη 1945) ανάμεσα στην ΕΣΣΔ και στις ΗΠΑ - Βρετανία.\nΣτο υποτιθέμενο «μοίρασμα του κόσμου» ανακαλύπτουν την αιτία που ο Κόκκινος Στρατός δεν μπήκε στην Ελλάδα, με αποτέλεσμα το ΕΑΜ να νικηθεί από τη ντόπια άρχουσα τάξη και τους Εγγλέζους.\nΕτσι απενοχοποιούν τις ιμπεριαλιστικές επεμβάσεις της Βρετανίας και των ΗΠΑ στην Ελλάδα, ενώ ενοχοποιούν τον Κόκκινο Στρατό και τον προλεταριακό - σοσιαλιστικό διεθνισμό, την ένοπλη λαϊκή πάλη του Δεκέμβρη 1944 και των χρόνων 1946 - 1949, γιατί, παρά την ήττα της, φοβούνται τις παρακαταθήκες της. Ο ηρωικός αγώνας του λαού της Αθήνας και του Πειραιά τον Δεκέμβρη 1944, όπως και ο αγώνας του Δημοκρατικού Στρατού Ελλάδας (ΔΣΕ) είναι ορόσημα.\nΕξήντα πέντε χρόνια μετά το τέλος του Β΄ παγκόσμιου πολέμου τα διδάγματα από αυτόν ενισχύουν τη θεωρητική θέση ότι στην καπιταλιστική βαρβαρότητα ο σοσιαλισμός-κομμουνισμός αποτελεί τη μόνη εναλλακτική λύση.\nΤο ΚΚ ασκεί τον καθοδηγητικό του ρόλο στην πάλη της εργατικής τάξης για τη χειραφέτησή της, αν θεμελιώνει επιστημονικά τη στρατηγική του και κατορθώνει να συσπειρώνει δυνάμεις και να τροφοδοτεί αγώνες στην κατεύθυνση της στρατηγικής του. Η ιστορία του διεθνούς κομμουνιστικού κινήματος έδειξε ότι στο συνδυασμό της ταξικότητας με την επιστημονικότητα κρίνεται η ικανότητα του ΚΚ να εξασφαλίζει την επαναστατική ιδεολογική, πολιτική και οργανωτική του αυτοτέλεια. Σε τελευταία ανάλυση η αντικειμενική εκτίμηση της ταξικής διάρθρωσης μιας κοινωνίας, των εξελίξεων στο συσχετισμό δυνάμεων, της τακτικής του ταξικού αντίπαλου σε σχέση και με τις ενδοϊμπεριαλιστικές αντιθέσεις, δεν μπορεί να γίνεται με άρνηση των νομοτελειών του επιστημονικού κομμουνισμού.\n«Στην καπιταλιστική Δύση τα ΚΚ δεν διαμόρφωσαν στρατηγική μετατροπής του ιμπεριαλιστικού πολέμου ή του απελευθερωτικού αγώνα σε πάλη για την κατάκτηση της εξουσίας. Η στρατηγική του κομμουνιστικού κινήματος δεν αξιοποίησε το γεγονός ότι η αντίθεση κεφαλαίου - εργασίας περιεχόταν στον αντιφασιστικό - απελευθερωτικό χαρακτήρα του ενόπλου αγώνα για μια σειρά χώρες, ώστε να θέσει στην ημερήσια διάταξη το πρόβλημα της εξουσίας, αφού ο σοσιαλισμός και η κομμουνιστική προοπτική αποτελούν τη μόνη εναλλακτική λύση στην καπιταλιστική βαρβαρότητα».\nΤο ΚΚΕ, όπως και άλλα ΚΚ στην Ευρώπη, δεν ήταν προετοιμασμένο να αντιμετωπίσει τις αλλαγές στο συσχετισμό και στην τακτική της Βρετανίας, όταν πλέον έχαναν θέσεις οι δυνάμεις του «Αξονα». Μαζί με την προσπάθεια να νικήσει η πλευρά που κάθε μερίδα της αστικής τάξης είχε επιλέξει (με τη Γερμανία ή με τη Βρετανία), η σκέψη και ο στόχος όλων ήταν στραμμένα στις μεταπολεμικές - μετακατοχικές εξελίξεις. Η στρατηγική τους προσαρμόστηκε εξαρχής σε αυτή την κατεύθυνση, ιδιαίτερα μετά τη συντριβή των Γερμανών στο Στάλινγκραντ (2 Φλεβάρη 1943).\nΑποδείχτηκε ακόμη, ότι οι εθνικές και ιστορικές ιδιαιτερότητες, που ασφαλώς υπάρχουν και πρέπει να παίρνονται σοβαρά υπόψη στην επεξεργασία της στρατηγικής, δεν αναιρούν τις νομοτέλειες του καπιταλισμού. Οι «εθνικές ιδιαιτερότητες» έγιναν το πρόσχημα για την άρνηση νομοτελειών της ταξικής πάλης, της σοσιαλιστικής επανάστασης και οικοδόμησης, από διάφορα οπορτουνιστικά ρεύματα, μεταξύ αυτών και το μεταπολεμικό ρεύμα του λεγόμενου «ευρωκομμουνισμού».\nΟι ΗΠΑ και οι Ευρωπαίοι σύμμαχοί τους, με πολιορκητικό κριό το ΝΑΤΟ (4 Απρίλη 1949) και ειδικότερα την καπιταλιστική Ομοσπονδιακή Γερμανία, που την ανοικοδόμησαν σε ελάχιστο χρονικό διάστημα για να λειτουργήσει ως «παράδειγμα» δήθεν υπεροχής του καπιταλισμού απέναντι στο σοσιαλισμό, αξιοποίησαν κάθε αντικομμουνιστική δυνατότητα που υπήρχε στις λαϊκές δημοκρατίες και υποκίνησαν αντεπαναστατικά γεγονότα, σε συμμαχία βεβαίως με τις εσωτερικές αστικές και οπορτουνιστικές δυνάμεις, όπως για παράδειγμα στη Γερμανική Λαοκρατική Δημοκρατία (17 Ιούνη 1953) και στην Ουγγαρία (23 Οκτώβρη - 10 Νοέμβρη 1956).\nΣε αυτές τις συνθήκες το Κομμουνιστικό Κίνημα στην Ευρώπη δεν κατόρθωσε να διαμορφώσει ενιαία στρατηγική απέναντι στη στρατηγική του διεθνούς ιμπεριαλιστικού συστήματος. Οπως υπογράμμισε το 18ο Συνέδριο του ΚΚΕ:\n«Η έλλειψη τέτοιας στρατηγικής σε ΚΚ δεν μπορεί να δικαιολογηθεί από τον αρνητικό συσχετισμό δύναμης, λόγω της στρατιωτικής παρουσίας των αμερικάνικών και βρετανικών στρατευμάτων σε μια σειρά χώρες της Δυτικής Ευρώπης. Τα ΚΚ οφείλουν να διαμορφώνουν τη στρατηγική τους ανεξάρτητα από το συσχετισμό δύναμης. Σημειώθηκε σταδιακή υποχώρηση από τη θέση ότι ανάμεσα στον καπιταλισμό και το σοσιαλισμό δε μεσολαβεί κάποιο ενδιάμεσο κοινωνικό σύστημα, επομένως και ενδιάμεση πολιτική εξουσία ανάμεσα στην αστική και την επαναστατική εργατική εξουσία».\nΕξαιρετικά αδύνατο ήταν και το ιδεολογικό μέτωπο κατά της σοσιαλδημοκρατίας, χρησιμοποιώντας και τον διαχωρισμό ανάμεσα στη δεξιά και αριστερή της πτέρυγα.\nΤο εθνικό πεδίο πάλης παραμένει για την εργατική τάξη και τα λαϊκά στρώματα ο κύριος χώρος δράσης και ανατροπής. Οσες πολιτικές δυνάμεις διακηρύσσουν ότι είναι ξεπερασμένο, είτε περιφρουρούν τα συμφέροντα του κεφαλαίου είτε έχουν παραιτηθεί και συμβιβαστεί, αρκούμενες στον εξωραϊσμό του καπιταλιστικού συστήματος. Ο συνεπής ταξικός αγώνας στην κάθε χώρα είναι η προϋπόθεση για να υπάρχει συνεπής και αποτελεσματική διεθνής δράση.\nΔεν υπάρχει άλλη απάντηση από την πολιτική γραμμή που συμβάλλει στην ανάπτυξη του προλεταριακού διεθνισμού, της αντιιμπεριαλιστικής αλληλεγγύης και της κοινής δράσης, της διεθνούς ενότητας της εργατικής τάξης, της συσπείρωσης της με τους μικρομεσαίους αγρότες και τους αυτοαπασχολούμενους της πόλης.\nΤότε, όπως και σήμερα, οι αστικές πολιτικές δυνάμεις και τα όργανά τους προσπαθούσαν να ενσπείρουν στη λαϊκή συνείδηση την ηττοπάθεια, τη «φρονιμάδα». Τότε έσπειραν την ηττοπάθεια υποστηρίζοντας ότι οι Χιτλερικές στρατιές ήταν αήττητες, πως η αναμέτρηση μαζί τους ισοδυναμούσε με τρέλα. Ανάμεσα σε άλλα, βαφτίζουν σήμερα αποκοτιά την αντιιμπεριαλιστική πάλη ενάντια στο ΝΑΤΟ, σε κάθε ιμπεριαλιστική συμμαχία, εμφανίζουν ως επιζήμια την πάλη κατά την ΝΑΤΟποίησης του Αιγαίου. Για άλλη μια φορά επιβεβαιώνεται ότι είναι άλλη η πατρίδα του κεφαλαίου και άλλη του λαού μέσα στο αστικό κράτος.\nΑποδείχθηκε, πως όταν υπάρχει μια πρωτοπορία έτοιμη και αποφασισμένη, η λαϊκή ανταπόκριση στο κάλεσμα θα έρθει. Ο συσχετισμός των δυνάμεων δεν μένει παγωμένος.\nΗανάγκη θα φέρει και την οργή. Η εποχή μας είναι εποχή περάσματος από τον καπιταλισμό στο σοσιαλισμό. Ο 21ος θα είναι ο αιώνας της αναζωογόνησης του Κομμουνιστικού Κινήματος, των νέων κοινωνικών επαναστάσεων, που θα φέρουν με μεγαλύτερη ωριμότητα και σταθερότητα την εργατική τάξη και τις άλλες λαϊκές δυνάμεις στην πολιτική εξουσία, για να είναι η ικανοποίηση των λαϊκών αναγκών κριτήριο της οικονομικής, κοινωνικής οργάνωσης και ανάπτυξης.


Μια λέξη φτάνει να απογειώσει την ΑΕΚ\nΕίπε αρκετά και ενδιαφέροντα πράγματα ο Βασίλης Δημητριάδης χθες το μεσημέρι στο Μινσκ, στο γεύμα που παρέθεσε στους δημοσιογράφους οι οποίοι ακολούθησαν την αποστολή της ΑΕΚ στη Λευκορωσία.\nΚατ' αρχάς ήρθε η πρώτη επιβεβαίωση από άνθρωπο της ΑΕΚ ότι στο Σικάγο η διοίκηση διαπραγματεύεται την αλλαγή ιδιοκτησιακού καθεστώτος. Χαρακτήρισε μάλιστα «σοβαρή περίπτωση» τον Χαραλάμπο Κοζώνη και δήλωσε ότι οι διαπραγματεύσεις βρίσκονται σε «προχωρημένο στάδιο». Ο Δημητριάδης, ο Μπάγεβιτς και η Αγγελική Αρκάδη γνώριζαν εδώ και καιρό το «θέμα Κοζώνη» και το κρατούσαν ως επτασφράγιστο μυστικό. Ο «Μπίλαρος», αφού είπε πρώτα για Δαλούκες και Κάκους, για τον Μπλάνκο ότι θα βάλει πολλά γκολ («τον σέντερ φορ να τον φοβάσαι όταν δεν είναι στις φάσεις, όταν είναι στις φάσεις και έχει γκίνια, είναι θέμα χρόνου να έρθουν τα γκολ»), αποκάλυψε ότι ζήτησε από τους παίκτες να λένε συνεχώς τη λέξη «πρωτάθλημα» στα αποδυτήρια, κι ας μην το πάρουν... ποτέ! «Ετσι κάναμε εμείς όταν έπαιζα στην ΑΕΚ. Πρωτάθλημα, πρωτάθλημα». Ο Δημητριάδης έθιξε και το ζήτημα του «αφελληνισμού» της ομάδας, τονίζοντας ότι αν η ΑΕΚ περάσει στα χέρια του κ. Κοζώνη, ο πρώτος στόχος θα είναι να αποκτηθούν στις προσεχείς δύο μετεγγραφικές περιόδους ποιοτικοί Ελληνες ποδοσφαιριστές. Αν μπορούσε να πει και ονόματα, που δεν είπε φυσικά, θα έλεγε Γκέκας, Μόρας, Σαμαράς, Πατσατζόγλου, Αμανατίδης, αλλά και Λυμπερόπουλος. Ο,τι καλό και ελληνικό, δηλαδή, κινείται εκτός συνόρων...\n«Στον κόσμο τού σήμερα ο Γκάντι θα θεωρούνταν δειλός και αδύναμος»\nΟσκαρ Ταμπάρεζ, ποδόσφαιρο\n*Τη δεκαετία του '90 ήταν της μόδας τα γεύματα ή δείπνα που παρέθεταν οι πρόεδροι ή οι ιδιοκτήτες της ΑΕΚ στους δημοσιογράφους που ακολουθούσαν την αποστολή εκτός συνόρων σε ευρωπαϊκά ματς.\nΤραπέζια που σχεδόν πάντα έβγαζαν ειδήσεις μικρού ή και σημαντικού ενδιαφέροντος. Στις μαζώξεις επί Τροχανά έβγαιναν πάντα τα καλύτερα, εκεί οι δημοσιογράφοι χρειάζονταν ...μια εφημερίδα δική τους για να τα γράψουν όλα. Και ο Λάκης Νικολάου προσκαλούσε πάντα τους δημοσιογράφους, και ο Δημήτρης Μελισσανίδης τον Αύγουστο του '99 στη Στοκχόλμη, όπου μάλιστα ζήτησε από τους δημοσιογράφους να προβλέψουν το σκορ του επαναληπτικού με την ΑΪΚ. Το έπαθλο ήταν ένα ταξίδι στην... Καραϊβική, αλλά οι δύο δημοσιογράφοι που πέτυχαν το σκορ (1-0), το ξέχασαν το ταξίδι, γιατί ήταν σκορ... αποκλεισμού. Ακολούθησαν τραπέζια και από τη NetMed, όχι όμως και από τον Ψωμιάδη διότι δεν ακολουθούσε την ΑΕΚ στην Ευρώπη, από τους Γρανίτσα-Στράτο στη Μάλαγα και από τον Πέτρο Στάθη στη Ζυρίχη. Τα επόμενα τέσσερα χρόνια ο Νικολαΐδης έκρινε σκόπιμο ότι πρέπει να κρατά σε απόσταση τους δημοσιογράφους. Ακόμα και για μια «καλημέρα» ή «καλησπέρα» του προέδρου στους δημοσιογράφους, που ακολουθούσαν τις αποστολές, έπρεπε να κάνεις αίτηση στο Γραφείο Τύπου...\n*Εκ πρώτης όψεως στον Ολυμπιακό φαίνεται να μην ξέρουν τι τους γίνεται!\nΠρώτα παίρνουν έναν «πιτσιρικά» γκαρντ, τον Μπέβερλι, για να παίξει αποκλειστικά στους αγώνες της Ευρωλίγκας. Κατόπιν κρίνουν πως ο γερο-Βούιτσιτς, σέντερ αυτός, δεν τους είναι απαραίτητος στους αγώνες του ελληνικού πρωταθλήματος. Και τελικά αποφασίζουν να «κόψουν» τον Χαλπερίν, παίκτη διαφορετικής αγωνιστικής εμβέλειας, από το ρόστερ της Α1! Μια δεύτερη ανάγνωση του θέματος μας οδηγεί σε θετική σκέψη. Πως με τόσες ζυμώσεις που γίνονται στον Ολυμπιακό, ενδεχομένως να προκύψει το ιδανικό αποτέλεσμα. Ετσι κι αλλιώς ο δρόμος προς την κορυφή ήταν ανέκαθεν δύσβατος. Ρωτήστε και στον Παναθηναϊκό, αν δεν με πιστεύετε. Αυτοί κι αν έχουν «πατήσει» από δω κι από κει, μέχρι να καταλήξουν σε ίσωμα...\n*Ανευ προηγουμένου «ρετσινιά» κουβαλάει από την Τετάρτη η Τσιμπόνα Ζάγκρεμπ.\nΣκοράροντας μόλις... 40 (!) πόντους, απέναντι στη Σιένα οι Κροάτες κατέγραψαν αρνητικό ρεκόρ για ομάδα που αγωνίζεται στην έδρα της στα χρονικά της Ευρωλίγκας. Το προηγούμενο, με 48 πόντους, είχε η Λιέτουβος Ρίτας. Από κει και πέρα τους λιγότερους πόντους (35) σε εκτός έδρας αγώνα πέτυχε κάποτε η σλοβενική Κρκα. Το «θλιβερό» 40άρι της Τσιμπόνα είναι το τρίτο κατά σειρά αρνητικό ρεκόρ όλων των εποχών. Επίσης ...αξέχαστα θα μείνουν τα 27 λάθη της, τα 13/57 σουτ και οι 16 πόντοι της στη διάρκεια ολόκληρου του δεύτερου ημιχρόνου.\n*Και ενώ ο Θανάσης Γιαννακόπουλος «τραβάει» τα μαλλιά του για την ατυχία που βρήκε το Μαρούσι στην πρεμιέρα της Ευρωλίγκας, ο αδελφός του Παύλος επιμένει να κάνει το «κομμάτι» του στους κόλπους του πολυμετοχικού (στα λόγια μόνο) Παναθηναϊκού.\nΜια «πονεμένη» ιστορία για την οποία δεν ευθύνονται φυσικά μόνο τα δύο αδέλφια...\n*Ο καιρός ήταν θαυμάσιος χθες το μεσημέρι στην Αρχαία Ολυμπία, ο ήλιος έστελνε απλόχερα τις ακτίνες του στο ναό της Ηρας και το αρχαίο στάδιο, τα μάρμαρα των αρχαίων προγόνων μας λαμπύριζαν και αντανακλούσαν άπλετο φως, όλα ανέδιδαν μυρωδιά καλοκαιριού.\nΑρα λοιπόν η... χύμα κατάσταση του Ελληνάρα «παράγοντα», που χτυπημένος από τη λιακάδα έμοιαζε στην καρέκλα του σαν ένα σακί με πατάτες, όχι μόνο δεν προσέβαλλε την ιερότητα της τελετής και του χώρου, αλλά έστελνε κι ένα μήνυμα (μέσω της τηλεόρασης που μετέδιδε απευθείας την αφή της Φλόγας) σε όλη την οικουμένη. Εδώ είναι Βαλκάνια...\n*Προσοχή, δεν είναι χωρατό: η χρεοκοπημένη ΚΑΕ ΑΕΚ μάς καλεί απόψε σε εκδήλωση, όπου οι άνθρωποί της θα μας μιλήσουν «για το νέο ξεκίνημα της ομάδας μπάσκετ»!\nΜάλιστα το σουαρέ θα γίνει σε ακριβό μαγαζί του Κολωνακίου. Ή που θα μας βάλουν να πληρώσουμε και το λογαριασμό ή που θα μας ζητήσουν να βάλουμε ρεφενέ για να αποπληρώσουν το χρέος προς αυτόν τον Πάβιτς...\n*Εναν, τουλάχιστον, επενδυτή της προκοπής αναζητάει η ΚΑΕ ΑΕΚ, για να μη διαλυθεί οριστικά.\nΑλλά ποια είναι η αντίδραση όσων «φλερτάρει» κατά καιρούς ο Μπάμπης Καραμανλής;\nΤού στέλνουν τα ...φιλάκια τους!\nΞέρει αυτός από τέτοια, έτσι δεν είναι;\n*Σημαντικό πρόβλημα αντιμετωπίζει ήδη εδώ και λίγες ημέρες ο μπασκετικός ΠΑΟΚ, καθώς έκανε προσφυγή στη FIBA ο Ντέγιαν Τομάσεβιτς για 220.000 ευρώ.\nΑπό τη διοίκηση της ΚΑΕ, πέραν του ότι «πάγωσαν» στο άκουσμα της είδησης, καθώς πίστεψαν ότι δεν είχαν πρόβλημα, προσπαθούν να μαζέψουν στοιχεία για να διαπραγματευτούν όσο μπορούν καλύτερα με το Σέρβο, ώστε να μην έχουν παρόμοια... μπερδέματα όπως η ΑΕΚ! Μόνο που πλέον το πρόβλημα που θα έχει ο ΠΑΟΚ, εφόσον υποστεί κυρώσεις, είναι πως δεν θα μπορεί να αλλάξει ξένους εντός της σεζόν...\n*Η ομάδα επιχειρηματιών που έχει δημιουργηθεί για να βοηθήσει την ομάδα μπάσκετ του Αρη, υπό την επωνυμία «Σάρισα», έχει ήδη συγκεντρώσει ένα σημαντικό ποσό.\nΠερίπου 220.000 ευρώ λέγεται ότι βρίσκονται σε ειδικό τραπεζικό λογαριασμό, ενώ οι δυνατότητες των επιχειρηματιών είναι να βάλουν πολλά περισσότερα. «Μάννα εξ ουρανού» για τον Γιάννη Δαμιανίδη, που φέτος έχει να αντιμετωπίσει πολλά προβλήματα και για τα οποία αναγκάστηκε να πουλήσει και τον Κώστα Παπανικολάου...\n*Από την ημέρα που ο Αρης «έφαγε» τα μούτρα του στα προκριματικά της Ευρωλίγκας, γίνεται διαρκώς λόγος μόνο για τους ξένους της ομάδας.\nΟ ένας τούς μυρίζει, ο άλλος τούς ξινίζει!\nΓια τους Ελληνες παίκτες της ομάδας, τσιμουδιά. Στο απυρόβλητο αυτοί. Λες και δεν προβλήθηκαν ως οι «μεγάλες» μετεγγραφές του καλοκαιριού. Λες και δεν υπάρχει από δαύτους η μέγιστη απαίτηση.\nΓια σοβαρευτείτε λιγάκι, κύριοι. Η τακτική «όλοι μαζί και οι... ψωριάρηδες χώρια» δεν είναι του επιπέδου σας!\nΤο μακρύ ταξίδι της Φλόγας\n*Τη Δευτέρα 26 Οκτωβρίου, στις 16.30, στο χώρο του Ολυμπιακού Μουσείου (3ης Σεπτεμβρίου - Αγ. Δημητρίου) θα πραγματοποιηθεί η τελετή υποδοχής της Ολυμπιακής Φλόγας των Χειμερινών Ολυμπιακών Αγώνων «Βανκούβερ 2010», στη Θεσσαλονίκη.\nΑπό 2012 και βλέπουμε...\nΤο γήπεδο του Παναθηναϊκού έχει γίνει το... σύγχρονο γεφύρι της Αρτας.\nΤα έργα όλο ξεκινούν και όλο κάτι συμβαίνει και «κολλούν». Το γήπεδο ήταν να λειτουργήσει το 2008 και ακόμα δεν έχει αρχίσει να κατασκευάζεται. Πριν από ένα μήνα στον δήμο ήταν σίγουροι ότι ο Παναθηναϊκός θα μπορέσει να χρησιμοποιήσει τη νέα του έδρα το καλοκαίρι του 2011, όμως τις τελευταίες ημέρες λέγεται πως θα είναι ευχαριστημένοι αν τα έργα τελειώσουν το 2012. Ετσι, αποδεικνύεται ότι κακώς ο Παναθηναϊκός πήγε στη λύση που του προτάθηκε από τον δήμο, γιατί στην πορεία μπορεί να προκύψουν κι άλλα προβλήματα που θα τινάξουν στον αέρα το πλάνο της διπλής ανάπλασης.


ΠΟΕΕΤ: Ωμή παρέμβαση του Πρωθυπουργού στις ελεύθερες διαπραγματεύσεις - Filoxenianews.gr\nαπό Ν. Π. 29 Απριλίου 2022 29 Απριλίου 2022\nΔΕΛΤΙΟ ΤΥΠΟΥ ΠΟΕΕΤ\nΩΜΗ ΠΑΡΕΜΒΑΣΗ TOY ΠΡΩΘΥΠΟΥΡΓΟY ΣΤΙΣ ΕΛΕΥΘΕΡΕΣ ΔΙΑΠΡΑΓΜΑΤΕΥΣΕΙΣ\nΑΠΟ ΛΑΘΟΣ ΥΠΟΥΡΓΕΙΟ\nΩμή παρέμβαση του Πρωθυπουργού στις ελεύθερες διαπραγματεύσεις χαρακτηρίζουμε την παρότρυνση μετά την επίσκεψη στο υπουργείο τουρισμού για αυξήσεις στους μισθούς των εργαζομένων, την στιγμή που είναι σε ισχύ και έχει κηρυχθεί ως γενικώς υποχρεωτική από το υπουργείο εργασίας η κλαδική συλλογική σύμβαση εργασίας των ξενοδοχοϋπαλλήλων!\nΕπίσης η εφαρμογή της εργατικής νομοθεσίας δεν γίνεται ούτε με παρακλήσεις ούτε με επικλήσεις από το υπουργείο τουρισμού!\nΣτο υπουργείο εργασίας βρίσκεται το πρόβλημα και λέγεται νόμος Χατζηδάκη με τον οποίο καταργήθηκε ο ΣΕΠΕ και αυτή την στιγμή οι ελεγκτικοί μηχανισμοί!\nΑφού λοιπόν η Κυβέρνηση μας άφησε χωρίς εισόδημα 5 μήνες είπε να κάνει και μια αναφορά σε εμάς! ΔΕΝ ΜΑΣ ΠΕΙΘΕΙ ΟΜΩΣ ΠΛΕΟΝ!!!\nΕμείς για άλλη μια φορά θα βοηθήσουμε την Κυβέρνηση με τις προτάσεις μας για το πως τηρείται η εργατική νομοθεσία!\nΑ) Κηρύξτε επιτέλους τις τοπικές κλαδικές συμβάσεις εργασίας των νομών Ηρακλείου Κρήτης, Χανίων Κρήτης, Ρόδου Δωδεκανήσου ως γενικώς υποχρεωτικές, καθώς επίσης και την κλαδική συλλογική σύμβαση εργασίας στον επισιτισμό, αφορά 400.000 εργαζόμενους!\nΒ) Επιτέλους βάλτε σε λειτουργία το ΣΕΠΕ η όπως αλλιώς θέλετε να το πείτε ώστε να υπάρχουν ελεγκτικοί μηχανισμοί!\nΓ) Επαναφέρετε την χρονική ισχύ του επιδόματος ανεργίας στα προ μνημονίου επίπεδα, εκτός αν νομίζετε πως μπορούμε να επιβιώσουμε τον χειμώνα με 1200 ευρώ συνολικά!\nΔ) Δώστε κίνητρο στους εργαζόμενους του κλάδου μας να επιστρέψουν στην εργασία τους επαναφέροντας την απονομή του εφ άπαξ στην εικοσαετία!!!\nΑΠΛΑ ΚΑΙ ΚΑΤΑΝΟΗΤΑ ΟΛΑ ΑΥΤΑ ΚΑΙ ΣΑΣ ΤΑ ΛΕΜΕ ΜΗΝΕΣ ΤΩΡΑ!\nΑΛΛΙΩΣ ΤΟΥ ΧΡΟΝΟΥ ΔΕΝ ΘΑ ΥΠΑΡΧΕΙ ΕΡΓΑΖΟΜΕΝΟΣ ΣΤΟΝ ΚΛΑΔΟ ΜΑΣ!\nMakedonia Palace-3rd Rosé Grand Tasting @Thessaloniki\nΟΑΕΔ:Καταβολή των επιδομάτων της παράτασης\nN. K. 2 Μαΐου 2021 2 Μαΐου 2021


Τα 9 "Γιατί" που Πρέπει να Απαντήσετε Πριν Αναπτύξετε ένα Νέο Προϊόν - Dimitra Zervaki\nΖούμε στην εποχή των μεγάλων αντιθέσεων αλλά και στην εποχή της γρήγορης εξέλιξης. Πρέπει να είμαστε ευέλικτοι και ανοικτοί στο καινούργιο, ώστε, όχι απλά να είμαστε παρατηρητές των αλλαγών, αλλά να γινόμαστε μέρος αυτών και γιατί όχι να τις δημιουργούμε.\nΖούμε στην εποχή των projects, βιώνοντας αυτό που λέγεται «ουδέν μονιμότερον του προσωρινού». Οι μόνιμες θέσεις εξαφανίζονται και τη θέση τους παίρνουν τα start-ups, οι κοινωνικές επιχειρήσεις, το mindset των επιχειρηματιών ρίσκου-entrepreneurs.\nΖούμε όμως και στην εποχή των μεγάλων σοκ που προκαλούνται από μία μερίδα ανθρώπων που υποστηρίζουν τον καπιταλισμό της καταστροφής. Ο κορπορατισμός καταστρέφει χώρες, ανθρώπινες ζωές, κουλτούρες και πολιτισμούς αλλά και το φυσικό περιβάλλον.\nΕυτυχώς όμως υπάρχουν άνθρωποι που δεν το βάζουν κάτω και προσπαθούν, με κάθε μέσο που έχουν διαθέσιμο, να αναπτύξουν προϊόντα/υπηρεσίες που προσφέρουν αξία στον πολύπλοκο και πολλές φορές άδικο κόσμο μας, ώστε να δώσουν λύσεις σε πραγματικά προβλήματα και να καλύψουν αληθινές ανάγκες.\nΓια να ευοδωθεί αυτή η προσπάθεια αυτών των ανθρώπων και τελικά τις ιδέες τους να τις μεταφράσουν σε προϊόντα/υπηρεσίες που θα γίνουν αποδεκτά από τον κόσμο και θα επιφέρουν θετικές αλλαγές, θα πρέπει να ξεκινήσουν να θέτουν τις σωστές ερωτήσεις, ώστε να αναπτύξουν εκείνο το πλαίσιο που θα τους επιτρέψει να λειτουργήσουν δημιουργικά και αποτελεσματικά.\nΚι αυτές οι ερωτήσεις είναι:\nΓιατί θέλουμε να παράξουμε αυτό το προϊόν/υπηρεσία;\nΓιατί είναι τώρα το σωστό timing να το κάνουμε;\nΓιατί εμείς και όχι κάποιος άλλος;\nΓιατί οι άνθρωποι να νοιάζονται για ένα τέτοιο προϊόν/υπηρεσία;\nΓιατί να θέλουν να πατήσουν το κουμπί «buy this» στο website μας ή να θέλουν να μπουν στο κατάστημά μας και να μας δώσουν τα χρήματά τους;\nΓιατί αυτό το προϊόν/υπηρεσία θα κάνει τους ανθρώπους να νιώσουν αυτό που θέλουν να νιώσουν;\nΓιατί η «μεγάλη ιδέα» πίσω από το προϊόν/υπηρεσία θα ενδιαφέρει τον κόσμο;\nΓιατί αυτό το προϊόν/υπηρεσία θα δώσει την ευκαιρία στους ανθρώπους να πουν τη δική τους ιστορία;\nΓιατί ο κόσμος θα αγόραζε αυτό το προϊόν/υπηρεσία αν του το παρείχε κάποια άλλη εταιρεία;\nΑυτές οι ερωτήσεις μας βάζουν στη διαδικασία να περιγράψουμε την ιδέα μας και τελικά να δούμε αν όντως είναι τόσο «μεγάλη» όσο νομίζουμε. Γιατί άλλο η σκέψη και άλλο η καταγραφή με χαρτί και μολύβι.\nΑν περάσει το «τεστ», έχουμε ήδη στα χέρια μας ένα γενικό πλαίσιο, ανθρωποκεντρικό, Human-to-Human, το οποίο θα αποτελέσει τη βάση για τη διεύρυνση, την πλήρη διαμόρφωση, ενίσχυση, υλοποίηση και διάδοση της ιδέας μας.\nΒέβαια, δεν θα πρέπει να ξεχνάμε ότι αυτό το ταξίδι της ιδέας μας είναι δύσκολο και απαιτεί εκτός από υπομονή, θάρρος και επιμονή και τις κατάλληλες γνώσεις αλλά και τα κατάλληλα business εργαλεία για τη σωστή διαχείριση των πόρων μας και την αποτελεσματική διάδοση του τελικού προϊόντος/υπηρεσίας!


Καστενάζο - Βικιπαίδεια\nΣυντεταγμένες: 44°30′35″N 11°28′14″E / 44.50972°N 11.47056°E / 44.50972; 11.47056\nΤο Καστενάζο (Ιταλ. Castenaso) είναι ένας δήμος της βορειοανατολικής Ιταλίας που βρίσκεται στην περιφέρεια της Εμίλια Ρομάνια, στην επαρχία της Μπολόνια.\n14.650 (Σεπτέμβριος 2013)\nΤο Καστενάζο βρίσκεται κοντά στην Μπολόνια, περίπου 11 χιλιόμετρα, γι αυτό μπορεί να θεωρηθεί προάστιο της πόλης. Πρόκειται για έναν καθαρά πεδινό δήμο με υψόμετρο στα 42 μέτρα, με διαφορές που πάνε από τα 29 μέτρα ελάχιστο μέχρι τα 58 μέτρα μέγιστο υψόμετρο. Η έκταση του δήμου διασχίζεται από τον χείμαρρο Ίντιτσε (Idice). Η συνολική έκταση του δήμου είναι 35,74 τ.χλμ. και οι γεωγραφικές του συντεταγμένες είναι: 44°30'35"28 N γεωγραφικό πλάτος και 11°28'14"88 E γεωγραφικό μήκος.\nΤα δημοτικά διαμερίσματα που αποτελούν τον δήμο είναι Βεντούρο, Βιλλανόβα, Γκράτσιε, Κα Μοράτι, Κάζε Μπιάνκε, Καστενάζο, Κιέζα ντι Βιλλανόβα, Μαντόννα, Μαράνο, Νταμιάνι, Πεντάνια, Τόρρε, Φιέσο, Φοσαμάρτσα.\nΤο Καστενάζο συνορεύει με τους δήμους του Γκραναρόλο ντελ Εμίλια, της Μπολόνια, του Μπούντριο, του Οτζάνο ντελ Εμίλια και του Σαν Λάτζαρο ντι Σάβενα.\nΛούβρο Ευρήματα βιλλανοβιάνου πολιτισμού\nΗ περιοχή που σήμερα καταλαμβάνει ο δήμος του Καστενάζο ήχε κατοικηθεί από πολύ παλιά. Μεταξύ 1853 και 1856 ο Γκοτζαντίνι (Gozzadini) πραγματοποίησε ανασκαφές, μετά από μία τυχαία ανακάλυψη, στο κτήμα του που βρισκότανε κοντά στον οικισμό που σήμερα είναι γνωστός ως Βιλλανόβα ντι Καστενάζο. Σε αυτές τις ανασκαφές βρέθηκε μία νεκρόπολη που αρχικά θεωρήθηκε ότι ανήκε στους Ετρούσκους, αργότερα όμως καθορίστηκε ότι ανήκαν σε έναν παλαιότερο πολιτισμό στον οποίο ο Γκοτζαντίνι έδωσε το όνομα Βιλλανοβιάνο από το όνομα του αγροκτήματος του. Πρόκειται για έναν πολιτισμό που αναπτύχθηκε μεταξύ του 9ου και του 6ου αιώνα π.Χ.\nΚατά την Ρωμαϊκή εποχή η περιοχή ήταν κατοικημένη χωρίς όμως την ύπαρξη ενός πραγματικού οικισμού. Οι μαρτυρίες της εποχής βρίσκονται στην διαίρεση των αγροτικών εκτάσεων με την Ρωμαϊκή μέθοδο της Τσεντουριατσιόνε (Centuriazione) καθώς και στα χαντάκια αποστράγγισης που βρίσκουμε μέχρι σήμερα. Εκείνη την περίοδο, δηικιτικά, οι εκτάσεις που βρίσκονταν αριστερά του Ίντιτσε ανήκαν στην Μπολόνια ενώ εκείνες στα δεξιά στην Κλατέρνα (Claterna), Ρωμαϊκή πόλη που βρισκόταν στον σημερινό δήμο του Οτζάνο ντελ Εμίλια. Την πρώτη μεσαιωνική περίοδο η περιοχή θα ανακαταληφθεί από τους αγρότες εξαιτίας τον κινδύνων από τις συνεχείς επιδρομές των βαρβάρων. Το πρώτο έγγραφο που αναφέρεται στο Καστενάζο είναι του 11ου αιώνα. Από τα τέλη του μεσαίωνα και μέχρι τις αρχές του 19ου αιώνα η περιοχή κατοικούταν από αγρότες που βρίσκονταν διάσπαρτοι και ένα μικρό χωριό στο σημείο που ενώνονται ο χείμαρρος Ίντιτσε και η σημαντική ιστορική οδός Σαν Βιτάλε (San Vitale). Αργότερα θα προστεθούν και οι πολυτελείς επαύλεις των μεγάλων γαιοκτημόνων. Το 1804 θα γίνει η διοικητική ένωση όλων των περιοχών και οικισμών που αποτελούν και τον σημερινό δήμο. Από τα μέσα του 19ου αιώνα το Καστενάζο αρχίζει να αποκτά πραγματική υπόσταση, το 1852 θα δημιουργηθεί ο δήμος και τα επόμενα χρόνια θα αρχίσει η κοινωνική και πολιτιστική ζωή του.\nΣτον δεύτερο παγκόσμιο πόλεμο το μεγαλύτερο μέρος των κατοίκων του Καστενάζο θα συμμετάσχουν στην αντίσταση ενώ το 1945 θα βομβαρδιστεί και θα καταστραφεί σχεδόν ολοκληρωτικά.\nΠαρόλο που ο δήμος υπέστη τεράστιες καταστροφές κατά τον δεύτερο παγκόσμιο πόλεμο δεν έχει ολική έλλειψη μνημείων.\nΣτην Βιλλανόβα μπορούμε να βρούμε το Μουσείο του Βιλλανοβιάνου πολιτισμού, την έπαυλη Γκοτζαντίνι και την εκκλησία του Αγίου Αμπροτζιο (Sant’Ambrogio).\nΤην εκκλησία του Αγίου Ιωάννη του Βαπτιστή στο Καστενάζο\nΤο ιερό της Παναγίας του Πιλάρ (Madonna del Pilar) στον οικισμό Μαντόννα.\nΤην εκκλησία του Αγίου Πέτρου, που ανακαινίστηκε τον 18ο αιώνα, στο Φιέσο.\nτις επαύλεις Νταμιάνι (Damiani) και Σιλβάνι Πεντερτσάνι (Silvani Pederzani) στο Μαράνο\nΗ πολιτιστική προσφορά του δήμου, εκτός από το μουσείο και τις αρχαιολογικές ανασκαφές, περιλαμβάνει\nΤην γιορτή των σταφυλιών (Festa dell’uva). Διαρκεί ένα σαββατοκύριακο και περιλαμβάνει γαστρονομικά περίπτερα, μουσικές και θεατρικές εκδηλώσεις, αθλητικά τουρνουά και καλλιτεχνικές εκθέσεις.\nΤην γιορτή των πολιτισμών (Festa delle culture). Πρόκειται για ένα ταξίδι στους διάφορους πολιτισμούς που υπάρχουν γύρο από την Μεσόγειο.\nΤην γιορτή της μπύρας (Festa della birra)\nΟι μόνιμοι κάτοικοι του δήμου, σύμφωνα με τα στοιχεία της 1ης Ιανουαρίου του 2011, είναι 14209 άτομα\nΟι ξένοι μόνιμοι κάτοικοι, την ίδια περίοδο, είναι 682. οι χώρες από τις οποίες προέρχονται οι περισσότεροι είναι η Ρουμανία με 146, το Μαρόκο με 99 και η Ουκρανία με 73. στο Καστενάζο κατοικεί μόνιμα και ένας Έλληνας.\nE. Angiolini, M. Saccomandi, Castenaso e il suo territorio: cenni storici in Archivio Storico Comunale di Castenaso: inventario di Enrico Angiolini e Monica Saccomandi, Bologna, 2005, pp. 3–11.\nCastenaso: la storia, i luoghi, le immagini Castenaso-Bologna, 1984\nA. Benetti, L. Broccoli, G. Ognibene, Castenaso: un contributo per la conquista della democrazia e della libertà, Bologna, 1975\nΔήμος του Καστενάζο (Ιταλικά)\nΜουσείο του Βιλλανοβιανού πολιτισμού (Ιταλικά)\nΑνακτήθηκε από "https://el.wikipedia.org/w/index.php?title=Καστενάζο&oldid=8563910"\nΤελευταία επεξεργασία στις 7 Δεκεμβρίου 2020, στις 14:13\nΤελευταία τροποποίηση 14:13, 7 Δεκεμβρίου 2020.


«Τα δυτικά Βαλκάνια χρειάζονται μια ευρωπαϊκή προοπτική για να αποφευχθεί ο κίνδυνος νέων πολέμων»\nΠρώτη καταχώρηση: Τρίτη, 17 Απριλίου 2018, 12:46\nΗ Ευρωπαϊκή Ένωση χρειάζεται να είναι περισσότερο ανοικτή για να δεχθεί νέα μέλη από τα δυτικά Βαλκάνια προκειμένου να αποφύγει τον κίνδυνο ενός νέου πολέμου στην περιοχή, δήλωσε ο πρόεδρος της Ευρωπαϊκής Επιτροπής Ζαν-Κλοντ Γιούνκερ στο Ευρωπαϊκό Κοινοβούλιο.\n«Εάν δεν ανοιχθούμε περισσότερο σε χώρες σε αυτή την ιδιαιτέρως περίπλοκη και τραγική περιοχή, εάν δεν τους προσφέρουμε μια ευρωπαϊκή προοπτική, θα δούμε τον πόλεμο να επιστρέφει σε αυτή την περιοχή όπως το είδαμε την δεκαετία του ‘90», ανέφερε ο Γιούνκερ.\n«Δεν θέλω να δω τον πόλεμο να επιστρέφει στα Βαλκάνια, άρα χρειάζεται να κάνουμε ένα άνοιγμα προς αυτά», είπε.\nΟ πρόεδρος της Ευρωπαϊκής Επιτροπής Ζαν-Κλοντ Γιούνκερ εξήρε σήμερα τη δέσμευση του Γάλλου προέδρου Εμανουέλ Μακρόν στην Ευρωπαϊκή Ένωση.\n«Θέλω να εκφράσω τη συγκίνηση και τη φιλία μου όταν ακούω τον Γάλλο πρόεδρο να εκφράζεται όπως το έκανε σήμερα. Η πραγματική Γαλλία επέστρεψε», δήλωσε απευθυνόμενος στην ολομέλεια του Ευρωπαϊκού Κοινοβουλίου μετά την ομιλία του Μακρόν.\nΤελευταία ενημέρωση: Τρίτη, 17 Απριλίου 2018, 12:46\n«Είναι πιθανό να πετύχει αυτή τη στιγμή μια πρόταση μομφής, γιατί η βρετανική κυβέρνηση είναι αδύναμη»\nΟ ΥΠΕΞ της Ιρλανδίας για τη «νέα πρόταση» περί του Brexit\nBrexit: Τυχόν συμφωνία θα υπάρξει την Πρωτοχρονιά\nΡ. Δούρου: “Στο πλευρό μιας προσπάθειας που αφορά την κοινωνική συνοχή”\nΣοκ στην Στουτγκάρδη: Ο πατέρας του Γκέντνερ πέθανε στις εξέδρες του γηπέδου


anti-ntp.blogspot.com ΑΝΤΙ-ΝΕΑ ΤΑΞΗ ΠΡΑΓΜΑΤΩΝ: Το κόστος της υποταγής\nΓια να µακροηµερεύσει µια κυβέρνηση, ειδικά όταν το διεθνές περιβάλλον είναι εξαιρετικά δυσμενές για την ίδια και τη χώρα, χρειάζεται ισχυρά εσωτερικά στηρίγματα. Με πρώτο και κυριότερο την εμπιστοσύνη της πλειονότητας των πολιτών και τη συστράτευσή τους σε έναν κοινό στόχο. Αυτό είναι το αδύναμο σημείο της κυβέρνησης Σαμαρά – και των κυβερνήσεων\nΠαπανδρέου και Παπαδήμου.\nΟι ψευδείς προεκλογικές υποσχέσεις – επαναδιπραγμάτευση κ.λπ. – και η ταχεία μετεκλογική διάψευσή τους είναι το πρώτο λάθος. Το δεύτερο είναι η έλλειψη σαφούς πολιτικού στόχου. Το τρίτο είναι η εύκολη πλατφόρμα πολιτικής συμφωνίας στην οποία στηρίχθηκε η συγκρότηση της κυβέρνησης.


Επική ανατροπή από τον Simon (vids)\nΤετάρτη, 25 Μαΐου 2016 21:31\tTennisnews Team\nO Gilles Simon έχανε με δύο σετ, βρέθηκε δύο πόντους μακριά από τον αποκλεισμό και χρειάστηκε να κάνει break στο τελευταίο game του 4ου σετ για να μείνει "ζωντανός" και τελικά να πετύχει μια σπουδαία ανατροπή απέναντι στον Guido Pella, μετά από 4 ώρες και 32 λεπτά μάχης! Στον 3ο γύρο προκρίθηκαν επίσης οι Milos Raonic και John Isner.\nΜια πολύ μεγάλη ανατροπή πραγματοποίησε ο Gilles Simon, ο οποίος έχανε με 2-0 σετ από τον Guido Pella, πήρε όμως τη νίκη με 4-6, 1-6, 7-5, 7-6 (4), 6-4. Ειδικά στο 4ο σετ ο Γάλλος απειλήθηκε άμεσα με αποκλεισμό, αφού ο Pella έκανε ένα break στο 11ο game και στη συνέχεια σέρβιρε για τη νίκη. Έφτασε μέχρι και 2 πόντους μακριά, στο 6-5, 30-15.\nΟ Simon δεν το έβαλε κάτω και πήρε τους 3 επόμενους πόντους, για να στείλει το σετ σε tie-break. Εκεί προηγήθηκε με 5-0 και παρά την προσωρινή αντεπίθεση του Αργεντινού, που μείωσε μέχρι και σε 5-3, ο Γάλλος πήρε τελικά το σετ με 7-4. Στο 5ο και τελευταίο σετ, ο Simon έκανε το break που έκρινε το νικητή στο 5ο game και προηγήθηκε με 3-2. Διατήρησε το προβάδισμά του μέχρι το τέλος και ολοκλήρωσε την επική ανατροπή του έπειτα από 4 ώρες και 32 λεπτά.\nΣτον 3ο γύρο ο Simon θα αντιμετωπίσει τον Viktor Troicki, που ξεπέρασε το εμπόδιο του συμπατριώτη του, Dusan Lajovic, με εγκατάλειψη. Ο Σέρβος, Νο. 22 στο ταμπλό, ήταν μπροστά με 6-7 (4), 6-3, 6-0, όταν ο Lajovic εγκατέλειψε λόγω ενοχλήσεων.\nΣτους "32" θα βρίσκεται και ο Milos Raonic, που ήταν εξαιρετικός στο σημερινό του παιχνίδι με τον Adrian Mannarino και πήρε μια άνετη νίκη με 6-1, 7-6 (0), 6-1.\nΟ 25χρονος Καναδός, ο οποίος επέστρεψε στο Roland Garros από το 2014 - όταν είχε πραγματοποιήσει την καλύτερη πορεία του φτάνοντας μέχρι τα προημιτελικά, πέτυχε 7 άσους κέρδισε τους 41 από τους 54 πόντους στα πρώτα του σερβίς και δεν επέτρεψε στον Mannarino να φτάσει σε break point.\n"Έσπασε" 4 φορές το σερβίς του Γάλλου, δυο στο πρώτο και δύο στο τρίτο σετ, ενώ στο μοναδικό σετ που ήταν ανταγωνιστικό, το δεύτερο, "καθάρισε" με ένα τέλειο tie-break, το οποίο κατέκτησε με 7-0!\nΟ Raonic προκρίθηκε για 4η συνεχόμενη φορά στον 3ο γύρο του Roland Garros και εκεί τον περίμενε ένας αντίπαλος έκπληξη, ο lucky loser Andrej Martin. Ο 26χρονος Σλοβάκος είχε μπει στο κυρίως ταμπλό παρά την ήττα του από τον Jan-Lennard Struff στον 3ο προκριματικό γύρο και αξιοποίησε αυτή τη δεύτερη ευκαιρία, πετυχαίνοντας τις πρώτες του νίκες σε Grand Slam διοργάνωση.\nΣήμερα απέκλεισε το Νο. 29 του ταμπλό, τον Γάλλο, Lucas Pouille, με το επιβλητικό 6-3, 7-5, 6-3. Ήταν καλύτερος, έχοντας 37 winners και 27 αβίαστα λάθη, για να φτάσει δίκαια σε αυτή την πρόκριση, που είναι η σημαντικότερη στην καριέρα του.\nΟ John Isner πέτυχε 18 άσους και έκανε από ένα break σε κάθε σετ απέναντι στον Kyle Edmund, για να πάρει την "καθαρή" νίκη με 6-4, 6-4, 6-4. Στον 3ο γύρο θα αντιμετωπίσει τον Teymuraz Gabashvili, που έκανε ένα πολύ καλό παιχνίδι και επιβλήθηκε του Benoit Paire με 6-3, 6-2, 3-6, 6-2.


Λιμενικά Δρώμενα: Αυξάνονται οι μισθοί σε χιλιάδες υπαλλήλους\nΑυξάνονται οι μισθοί σε χιλιάδες υπαλλήλους\nΔημοσιεύθηκε στο ΦΕΚ η υπουργική απόφαση για την αναπροσαρμογή των ασφαλιστικών εισφορών Κλάδου Σύνταξης κατηγοριών μισθωτών από 1-1-2017 έως την 1-1-2020, σύμφωνα με\nτο νέο ασφαλιστικό νόμο.\nΗ απόφαση αυτή θα οδηγήσει σε μικρές αυξήσεις, ανάλογα με το μισθό, για χιλιάδες εργαζόμενους αλλά και ελαφρύνσεις στις εισφορές που πληρώνουν οι εργοδότες.\nΕυνοημένοι είναι ο μισθωτοί σε πρώην ΔΕΚΟ και τράπεζες καθώς μειώνονται οι εισφορές τους σταδιακά έως το 2020 ώστε να διαμορφωθούν στο ίδιο ύψος με τους υπόλοιπους ασφαλισμένους προβλέπει υπουργική απόφαση που δημοσιεύθηκε σήμερα σε ΦΕΚ.\nΠρόκειται για ασφαλισμένους στο πρώην ταμείο της ΔΕΗ όπου οι συνολικές εισφορές ανέρχονταν σε 33% και για το τρέχον έτος διαμορφώνονται σε 9,92% από 11% για τους εργαζόμενους και 19,83% από 22% για τον εργοδότη.\nΕπίσης, για τους ασφαλισμένους στο πρώην ταμείο ΗΣΑΠ, οι εισφορές διαμορφώνονται σε 8,29% και 17,70% για εργαζόμενους κι εργοδότες αντίστοιχα.\nΓια ασφαλισμένους σε πρώην ταμεία της Εθνικής και της ΕΤΒΑ 8,29% για τους εργαζόμενους και από 18,08% ως 18,27% για τους εργοδότες.\n▼ Ιαν 19\nΣυγχρηματοδοτεί την ανάπλαση του παραλιακού μετώπο...\nΝομοθετική ρύθμιση για την προσωρινή διευθέτηση τω...\nΟι πυροσβέστες διοργανώνουν συγκέντρωση διαμαρτυρί...\nΤο Συμβούλιο της Ευρώπης καλεί τη Σλοβενία να απορ...\nΤα ντοκουμέντα της CIA για Ελλάδα και Τουρκία! Έγγ...\nΜεταναστευτικό: Μόνο 7.000 μετανάστες έχουν μετεγκ...\nΑΝΑΚΟΙΝΩΣΗ ΑΠΟ ΤΗΝ Π.Ο.ΑΣ.Υ. Ειδικά Μισθολόγια - Ο...\nFAZ: Υπάρχουν πολλά συρματοπλέγματα στα εξωτερικά ...\nΣύλληψη αλλοδαπού στα Χανιά για κατοχή ποσότητας κ...\nΔελτία τύπου ΛΣ-ΕΛΑΚΤ Νο 1 (18-01-2017)


Survivor Διαρροή Τώρα: Έσκασε Βόμβα! Αυτοί Ειναι οι Τρεις Προτεινόμενοι για Αποχώρηση! Για Τον 3ο Δεν Το Περιμεναμε…!\nnewsthessaloniki > LIFESTYLE > Survivor Διαρροή Τώρα: Έσκασε Βόμβα! Αυτοί Ειναι οι Τρεις Προτεινόμενοι για Αποχώρηση! Για Τον 3ο Δεν Το Περιμεναμε…!\nSurvivor 2: Έχασαν οι διάσημοι- Δείτε πως σχολίασαν την ήττα τους\nSurvivor 2018: Οι παίκτες των διάσημων του Survivor λιγοστεύουν.\nΤο αποψινό αγώνισμα ήταν κρίσιμο, καθώς η ομάδα δεν μπορούσε να χάσει κι άλλον παίκτη. Ωστόσο, οι διάσημοι βρίσκονται στην δυσάρεστη θέση να βρεθούν στο συμβούλιο και να ψηφίσουν κάποιον συμπαίκτη τους για αποχώρηση.\nΤι είπαν για την ήττα τους; Και πως η ασθένεια της Κατερίνας Δαλάκα θα επηρεάσει το συμβούλιο, αφού δεν θ’ αγωνιστεί στο ατομικό αγώνισμα της ασυλίας, καθώς έπρεπε να μεταφερθεί στο νοσοκομείο.\nSurvivor 2: Η ανησυχία της Μελίνας για το αγώνισμα ασυλίας και η αποκάλυψη για το κλίμα στην ομάδα\nSurvivor 2018: Η Μελίνα εξέφρασε την ανησυχία της για το αγώνισμα της ασυλίας του Survivor.\nΣυγκεκριμένα είπε, πως αν χάσουν θα επικρατήσει πανδαιμόνιο στην ομάδα. Μάλιστα, αναφέρθηκε και στο κλίμα που επικρατεί αυτές τις ημέρες στους Μαχητές, αφού οι σχέσεις τους έχουν περάσει από σαράντα κύματα.\nΜετά το έπαθλο επικοινωνίας που είδαν τις οικογένειες τους, η Μελίνα παρατήρησε ότι έχουν μαλακώσει και η ψυχολογία τους είναι καλύτερη.\nSurvivor 2: Οι μοναχικές στιγμές του Μουρούτσου στην παραλία\nSurvivor 2018: Δύσκολες στιγμές για τον Μιχάλη Μουρούτσο στο Survivor.\nΟ Ολυμπιονίκης στο χθεσινό επεισόδιο έβαλε τα κλάματα και αυτό επειδή του λείπει η κόρη του. Τελικά, οι Διάσημοι έχασαν το έπαθλο επικοινωνίας και δεν μπόρεσαν να δουν τις οικογένειες τους. Ο Μιχάλης Μουρούτσος ξύπνησε νωρίς το πρωί, έκοψε ξύλα και άναψε φωτιά στην παραλία και καθόταν μόνος του, αφού οι συμπαίκτες του κοιμόντουσαν.\nΆλλωστε, είχαν μπροστά τους το αγώνισμα ασυλίας και δεν θέλουν να χάσουν κάποιον παίκτη.\nSurvivor 2: Αποδεκατισμένη η ομάδα των διάσημων- Εκτός η Δαλάκα, τραυματισμένη η Φαρμάκη\nSurvivor 2018: Η Κατερίνα Δαλάκα δεν θ’ αγωνιστεί στο αγώνισμα ασυλίας του Survivor.\nΗ παίκτρια είναι άρρωστη με υψηλό πυρετό και αμυγδαλές και δεν θα μπορέσει να βοηθήσει την ομάδα της. Η Όλγα Φαρμάκη έχει χτυπήσει το πόδι της, οπότε το μεγαλύτερο βάρος πέφτει στην Κωνσταντίνα Σπυροπούλου.\nΟ Σάκης Τανιμανίδης δεν γνώρισε ότι η Κατερίνα Δαλάκα είναι άρρωστη και αυτό είναι κάτι που προβληματίζει τους Διάσημους, αφού ούτε ο Μιχάλης Μουρούτσος θ’ αγωνιστεί λόγω αδιαθεσίας.\nυποψήφιοι είναι ο Γιάννης Δρυμωνάκος, η Κωνσταντίνα Σπυροπούλου και…o Νάσος Παπαργυρόπουλος!\nΑκούγεται βέβαια έντονα πως αντί για το Νάσο θα ειναι ο μιχαλης μουρουτσος ωστόσο αυτό δεν έχει επιβεβαιωθεί ακόμη


Διακοπές 2021 σε Κασαμπονίκα - Skyscanner\nΟνειρεύεστε να πάτε Καναδάς; Ο(Η)(Το) Κασαμπονίκα έχει ότι χρειάζεστε για τέλειες διακοπές. Ακόμα καλύτερα, δεν χρειάζεται να ξοδέψετε μια περιουσία για να επισκεφθείτε και να μείνετε Κασαμπονίκα. Συγκρίνουμε εκατοντάδες επιλογές αεροπορικών εισιτηρίων και ξενοδοχείων για να βρίσκουμε για εσάς την καλύτερη διαθέσιμη προσφορά. Έτσι, θα μπορείτε να ξοδέψετε λίγα περισσότερα …\nΠτήσεις προς Κασαμπονίκα


«Θα πάω στη Βουλή και θα πάω με τις τουαλέτες μου» |\n«Θα πάω στη Βουλή και θα πάω με τις τουαλέτες μου»\n5 February, 2015 - 17:00\n«Θα μου πεις “τι γνωρίζεις εσύ από πολιτική;”. Από αυτά που ακούω και από αυτά που ζούμε, κάτι θα έλεγαν εκείνοι, κάτι θα έλεγα κι εγώ. Δεν μπορεί! Θα πάω στη Βουλή και θα πάω με τις τουαλέτες μου», είπε για την υποψηφιότητα στις εκλογές της 25ης Ιανουαρίου.\nΗ Κατερίνα Στανίση γύρισε τον χρόνο πίσω και μίλησε για τους άγραφους νόμους της νύχτας: «Αν δεν άδειαζες μπουκάλια, δεν σε θέλανε. Κι ας “τα λες”. Άμα ήθελε η τραγουδίστρια να πάει σε ένα κρεβάτι από μόνη της, ας πήγαινε. Αυτό δεν ήταν σώνει και καλά υποχρεωτικό. Γιατί τώρα τι κάνουν; Τώρα το λένε “δημόσιες σχέσεις”. Άλλαξαν τη λέξη να ακούγεται πιο ευχάριστα, αλλά το ίδιο πράγμα είναι. Εγώ πήγα σε μαγαζί, είδα την τραγουδίστρια -μεγάλο όνομα- που κατέβηκε από την πίστα και πήγε στο πρώτο τραπέζι γιατί ο κύριος τα “χωνε” σε λουλούδια. Τι είναι αυτό; Ήθελε να ευχαριστήσει τον κύριο που χάλαγε χιλιάρικα. Πώς τις παίρνουν τα μαγαζιά; Αν δεν έχεις κοιλιακούς, αν δεν έχεις μεγάλα στήθια, δεν σε παίρνουν. Τι το κάναμε; Μπορντέλο; Μετά ρώτησα πού είναι η τραγουδίστρια και μου απάντησαν πως έφυγε. Την είχε πάρει ο πελάτης».


Διαβάζουν, προβλέπουν και ποντάρουν λάθος! | Protagon.gr\nΕνα χαρακτηριστικό στιγμιότυπο από τη συζήτηση στη Βουλή για τις Πρέσπες. Ο Κυριάκος Μητσοτάκης ζητά εκλογές εδώ και τρία χρόνια, αλλά ο Τσίπρας παραμένει στη θέση του | ΙΝΤΙΜΕΝΕWS/ΛΙΑΚΟΣ ΓΙΑΝΝΗΣ\nΤσίπρας και ΣΥΡΙΖΑ έχουν σχέδιο και σταθερή ατζέντα προς στις εκλογές, ξεπερνώντας ένα-ένα τα εμπόδια και κάνοντας παροχές σε εκατομμύρια ψηφοφόρους. Η αντιπολίτευση, από το 2015 μέχρι σήμερα, κάνει λάθος προβλέψεις και αναλώνεται σε ελιτίστικα θέματα. Δεν ψηφίζουν στην Ελλάδα ο Μαδούρο και ο Γκουαϊντό!\nΓιώργος Καρελιάς 30 Ιανουαρίου 2019, 10:12\nΕνα χαρακτηριστικό στιγμιότυπο από τη συζήτηση στη Βουλή για τις Πρέσπες. Ο Κυριάκος Μητσοτάκης ζητά εκλογές εδώ και τρία χρόνια, αλλά ο Τσίπρας παραμένει στη θέση του\nΟ ΣΥΡΙΖΑ ήρθε στην κυβέρνηση τον Γενάρη του 2015 ως ένα ριζοσπαστικό, αντισυστημικό και (σχεδόν) αντι-ευρωπαϊκό κόμμα. Αφού περιπλανήθηκε σε όλα αυτά επί έξι μήνες, ο Αλέξης Τσίπρας άρχισε σιγά-σιγά να ξεπερνάει τις ψευδαισθήσεις (με ή χωρίς εισαγωγικά) και, μετά το δημοψήφισμα της 5ης Ιουλίου και το τρίτο Μνημόνιο που υπέγραψε, άλλαξε εντελώς ρότα. Η οποία επικυρώθηκε στις εκλογές του Σεπτέμβρη, όταν και εξαφάνισε την αριστερή του πτέρυγα, η οποία τον έσερνε στη χρεοκοπία, μέσω των ανύπαρκτων ρουβλιών της Ρωσίας και των γουάν της Κίνας.\nΕπρόκειτο για μια καθοριστική στροφή, την οποία στην αρχή δεν κατάλαβαν και στη συνέχεια διάβασαν λάθος οι πολιτικοί του αντίπαλοι. Γι’ αυτό και οι προβλέψεις που έκαναν στη συνέχεια έπεσαν όλες έξω. Γι’ αυτό και μέχρι σήμερα κάνουν λάθος υπολογισμούς και «ποντάρουν» σε θέματα που, αντί να πλήττουν, ευνοούν τον Τσίπρα και τον ΣΥΡΙΖΑ. Μια σύντομη αναδρομή στα τέσσερα αυτά χρόνια επιβεβαιώνει του λόγου το αληθές:\n1. Ακόμα και μετά την δεύτερη εκλογική νίκη του ΣΥΡΙΖΑ, η ηγεσία της ΝΔ, αλλά και ηγετικά στελέχη του ΠΑΣΟΚ, εξακολουθούσαν να επενδύουν στο σενάριο της «αριστερής παρένθεσης». Γι’ αυτό και ο Κυριάκος Μητσοτάκης άρχισε να ζητάει εκλογές σχεδόν αμέσως μετά την εκλογή του στην αρχηγία και άλλοι είχαν πιστέψει ότι ο Τσίπρας θα έκανε «ηρωϊκή έξοδο» (εδώ και εδώ). Ολα αποδείχτηκαν λάθος, η κυβέρνηση Τσίπρα συμπλήρωσε ήδη τετραετία.\n2. Το επόμενο μεγάλο ποντάρισμα ήταν στην περικοπή των συντάξεων. Ο κ. Μητσοτάκης την θεωρούσε βέβαιη. «Οι συντάξεις θα περικοπούν για άλλη μια φορά. Το έχει συμφωνήσει, άλλωστε, αυτό ο κ. Τσίπρας» είχε πει στις 20 Ιουλίου στη γερμανική εφημερίδα Suddeutsche Zeitung (εδώ). Τρεις μήνες μετά ήρθε η διάψευση.\n3. Το Μακεδονικό ήταν το τελευταίο μεγάλο «όπλο» της αντιπολίτευσης, η οποία, όμως, δεν υπολόγισε καλά τους αριθμούς. Και το όπλο δεν είχε σφαίρα. Αλλωστε, το θέμα αυτό δεν πλήττει εκλογικά τον ΣΥΡΙΖΑ. Από την υπογραφή της Συμφωνίας των Πρεσπών τον περασμένο Ιούνιο μέχρι και την πρόσφατη επικύρωσή της το ποσοστό του ανέβηκε, όπως δείχνουν όλες οι δημοσκοπήσεις, που έγιναν μέσα στη «θερμή» περίοδο. Και μέχρι να γίνουν οι εκλογές άλλα θα κυριαρχούν και είναι πολύ αμφίβολο αν το Μακεδονικό θα έχει κάποια εκλογική επιρροή.\n4. Αυτές τις μέρες παρατηρούμε τα εξής. Η κυβέρνηση «παίζει» το θέμα της αύξησης του κατώτατου μισθού (εδώ) και η αντιπολίτευση προσπαθεί να την πλήξει μέσω… Βανεζουέλας (εδώ)! Ο κατώτατος μισθός ενδιαφέρει εκατοντάδες χιλιάδες εργαζομένους, νέους κατά τεκμήριο. Ο Μαδούρο μπορεί να ενδιαφέρει κάποιους στο τρίγωνο Βουλή-Κολωνάκι-πλατεία Συντάγματος. Αν υπάρχει αμφιβολία, ο κ. Μητσοτάκης ας ρωτήσει ένα μέλος της ΟΝΝΕΔ, δεν μπορεί κάποιον θα βρει να αμείβεται με 300 έως 587 ευρώ. Επίσης, οι του ΠΑΣΟΚ, που εξέδωσαν ολόκληρη ανακοίνωση για να πουν ότι η αύξηση θα εξανεμιστεί από του χρόνου (2020) λόγω μείωσης του αφορολογήτου, δεν μπορούν καν να φανταστούν ότι η μείωση αυτή δεν θα γίνει, όπως δεν έγινε και η μείωση των συντάξεων! Οποια κυβέρνηση κι αν έχουμε (με ή χωρίς το ΠΑΣΟΚ μέσα) δεν θα μειώσει το αφορολόγητο. Δεν θα έχει λόγο, ούτε θα το αντέχει.\nΠοιο είναι το συμπέρασμα από τα προεκτεθέντα; Οτι ο μεν Τσίπρας και ο ΣΥΡΙΖΑ έχουν σχέδιο και σταθερή ατζέντα στην πορεία προς τις εκλογές, ξεπερνώντας ένα-ένα τα εμπόδια και κάνοντας παροχές σε πολυάριθμες κοινωνικές ομάδες. Η δε αντιπολίτευση διαβάζει αφελώς τα σημάδια και αναλώνεται σε λάθος -ελιτίστικα- θέματα (δεν θα ψηφίσουν στην Ελλάδα ο… Μαδούρο και ο Γκουαϊντό!), που δεν ενοχλούν τον ΣΥΡΙΖΑ. Σε όσους έχουν αμφιβολία υπενθυμίζω κάτι ανάλογο: στη δεκαετία του ’80 ο Ανδρέας Παπανδρέου υποστήριξε το καθεστώς του πολωνού δικτάτορα Γιαρουζέλσκι, η αντιπολίτευση είχε σκυλιάσει, αλλά τα ποσοστά του ΠΑΣΟΚ δεν πάθαιναν τίποτα. Οι ψηφοφόροι άλλα έβλεπαν.\nΕπιμύθιον: όσοι νομίζουν, παρόλα αυτά, ότι η ανάγνωση που κάνουν από το 2015 μέχρι σήμερα είναι σωστή, ας παρηγορηθούν με αυτήν εδώ την ρήση του Ζίγκμουντ Φρόιντ: «Από λάθος σε λάθος ανακαλύπτει κανείς όλη την αλήθεια»…


Nonews-NEWS: «Ο κορονοϊός πρωτοεμφανίστηκε το 2017 στον… Αστερίξ»...\n«Ο κορονοϊός πρωτοεμφανίστηκε το 2017 στον… Αστερίξ»...\nΤον γνωρίσαμε μέσω ενός από τα πιο ακραία ρατσιστικά σχόλια των τελευταίων ετών, όταν δήλωνε από μικροφώνου ότι το πρωκτικό σεξ είναι λόγος για να γεννηθεί κάποιος γκέι.\nΟπότε η νέα... περιπέτεια που μας επιφυλάσσει ο Μητροπολίτης Μόρφου Νεόφυτος είναι πολύ λάιτ για τα δεδομένα του, αν και ιδιαιτέρως γραφική. Με πιο απλά λόγια, δε θα την άκουγες ούτε από ακραία «ψεκασμένους», όπως του χαρακτήρισε πρόσφατα και ο Κυριάκος Μητσοτάκης σε διάγγελμά του.\nΤι ανακάλυψε ο Μόρφου; Ότι ο κορονοϊός δεν είναι κάτι καινούριο. Μας είχαν προϊδεάσει για το τι επρόκειτο να συμβεί από το 2017 σε ένα τεύχος του Αστερίξ. Μάλιστα, του Αστερίξ με τίτλο «Ο Αστερίξ και ο Υπεριταλικός», όπου εμφανίζεται ο χαρακτήρας του Κοροναϊού…\n«Αυτό είναι μια απόδειξη ότι δεν είμαστε συνωμοσιολόγοι. Για να δείτε πώς προετοιμάζουν τις μάζες, για αυτά που ζούμε σήμερα. Το 2017, γράφει για μία αρρώστια, η οποία θα έρθει εις τους κατοίκους της Ρώμης, που δοκιμάστηκε περισσότερο απ’ όλους και τώρα πάλι επέστρεψε, αφού τον γράφει με μία μάσκα να είναι πάνω σε ένα άρμα, λέει: Ιδού ο μεγάλος πρωταθλητής, ο αποκαλούμενος μασκοφόρος Ηνίοχος, ο μεγάλος Κοροναϊός, και ο πιστός του ο Βακχύλους.\nΤα ακούτε; Το ’17 παρακαλώ. Μιλά για τον κορονοϊό, ο οποίος έρχεται και θα βάλει σε όλους τις μάσκες. Και φωνάζει ο κόσμος όλος, αφού νικά ο κορονοϊός: Κορωνοϊούς, Κορωνοϊούς. Πρέπει να έχουμε και λίγη υποψία, ότι κάποιοι εργάζονται για εμάς, χωρίς εμάς. Πριν από εμάς, για εμάς. Αυτό είναι μία απόδειξη ότι δεν είμαστε συνομωσιολόγοι».


23 Μαρ / 2016\n1η Αιμοδοσία 2016 του Σ.Ε.Α.Μ. στη μνήμη του Θεόδωρου Χοχλάκα\nΟλοκληρώθηκε το τριήμερο (15-16-17 Μαρτίου) της πρώτης Εθελοντικής Αιμοδοσίας που διοργάνωσε ο Σύλλογος μας για το 2016 στην φιλόξενη αίθουσα του Επιμελητηρίου Λέσβου.\nΚαι πάλι για την προετοιμασία και την διεξαγωγή της εργάστηκαν δεκάδες ερασιτέχνες μέλη του συλλόγου μας. Προσήλθαν 234 συμπολίτες μας από τους οποίους έδωσαν αίμα οι 192 και από αυτούς 35 είναι νέοι αιμοδότες δίνοντας μια σημαντικότατη ανάσα στον Σταθμό Αιμοδοσίας του Νοσοκομείου μας ώστε να αντιμετωπίσει χρόνια και έκτακτα προβλήματα συνανθρώπων μας.\nΕπισημαίνουμε επίσης ότι το πρώτο δίμηνο του 2016, μετά από πρόσκληση του Συλλόγου 26 μέλη μας έδωσαν αίμα μετά από παράκληση του Σταθμού Αιμοδοσίας για να καλύψει τις μεγάλες ανάγκες του νοσοκομείου μας.\nΣημαντική ήταν η προσέλευση 23 νέων δοτών μυελού των οστών η οποίοι με δείγμα σάλιου προσφέρουν ελπίδα ζωής για τους χρόνια πάσχοντες. Βέβαια παρ’ όλες τις προσπάθειες του Συλλόγου μας και των άλλων Συλλόγων του Νησιού μας, ο στόχος για επάρκεια αίματος στο Νοσοκομείο από εθελοντικά προσφερόμενο αίμα σε όλη την διάρκεια κάθε χρόνου, δεν έχει επιτευχθεί.\nΠαρούσα καθημερινά στην 3μερη αιμοδοσία μας η Βάσω Χοχλάκα, συνοδευόμενη από μέλη της οικογένειας της. Συγκινημένη με την απόφαση μας να αφιερώσουμε την Αιμοδοσία στη μνήμη του πατέρας της Θεόδωρου Χοχλάκα, πρόσφερε αίμα εθελοντικά για τις ανάγκες των συνανθρώπων μας. Δεν παρέλειψε όμως να συμπληρώσει και αίτηση για την εγγραφή της στην τράπεζα εθελοντών δοτών Μυελού των Οστών.\nΕυχαριστούμε τους επώνυμους αλλά και κάθε απλό ανώνυμο εθελοντή που προσφέρει συμμετέχοντας στην αλυσίδα της Ζωής!\nΓια τον αναγκαίο αυτό κοινωνικό στόχο θα πρέπει με την βοήθεια και άλλων κοινωνικών φορέων να κάνουμε την Εθελοντική Αιμοδοσία υπόθεση της νεολαίας του νησιού μας με την ένταξη εκατοντάδων νέων εθελοντών αιμοδοτών.\nΤην φετινή χρόνια γιορτάζουμε τα 20 χρόνια προσφοράς του Συλλόγου μας αλλά όχι <<επετειακά>>. Τα γιορτάζουμε βάζοντας στόχο να προσελκύσουμε 365 νέους εθελοντές αιμοδότες ώστε να συμβάλλουμε περισσότερο στην προσφορά Ζωής και Υγείας σε συνανθρώπους μας.\n27 Φεβ / 2016\nΕνημέρωση στο 3ο Γυμνάσιο Μυτιλήνης\nΕνημέρωση στο 3ο Γυμνάσιο Μυτιλήνης σχετικά με την Εθελοντική Αιμοδοσία και τις δράσεις του ΣΕΑΜ.\nΕυχαριστούμε τις εκπαιδευτικούς κα. Ψάνη Χαρούλα και κα. Στέλλα Γιαννάκα για το κάλεσμα και την πρωτοβουλία ενημέρωσης των μαθητών.\nΕίμαστε πρόθυμοι να ενημερώσουμε όλους όσους ενδιαφέρονται για τις δράσεις του ΣΕΑΜ βοηθώντας την αλυσίδα της εθελοντικής αιμοδοσίας να αποκτήσει όλο και περισσότερους κρίκους!\n15 Φεβ / 2016\nΑιμοδοσία Θερμή 21/2/16\nΗ Ομάδα πανέτοιμη για την Εθελοντική Αιμοδοσία θερμής, Πηγής, Κώμης!!#dinozoi


Αρχική/Καταγραφικά Ήχου /Καταγραφικά Εικόνας και Ήχου/Gsm συσκευή χώρου\nΚΩΔΙΚΟΣ (SKU): GSM100\nΣυσκευή επίβλεψης χώρου\nΣυσκευή ηχητικής επίβλεψης χώρου μέσω κινητής τηλεφωνίας. Ο εξυπνότερος συναγερμός ο οποίος σας ειδοποιεί όταν ανιχνεύσει κάποιο θόρυβο από τον κλέφτη ή οποιοδήποτε άτομο εισέλθει-παραβιάσει τον χώρο σας.\nΓια την προστασία του σπιτιού σας, του γραφείου σας, της αποθήκης, του εξοχικού σας, της επιχείρησής σας ανεξάρτητα απόστασης!!! Μπορεί να τοποθετηθεί παράλληλα και με κάποιο άλλο συναγερμό που δεν έχει δυνατότητα τηλεειδοποιησης.\nΜπορείτε να καλείτε ανά τακτά διαστήματα για την επίβλεψη του χώρου. Αν ενεργοποιείσετε την λειτουργία ανίχνευσης ήχου, η συσκευή θα σας καλέσει αυτόματα όταν ακούσει κάποιο θόρυβο στο νούμερο που έχετε καθορίσει και θα μπορέστε να ακούσετε τι συμβαίνει, ΧΩΡΙΣ ο κλέφτης να αντιληφθεί τίποτα.\nΣυμβατή με όλα τα δίκτυα και έλεγχο του χώρου σας από όλο τον κόσμο.\nΠεριλαμβάνεται φορτιστής ρεύματος αλλά και USB καλώδιο για φόρτηση απο ηλεκτρονική υπολογιστή.\nΠαροχή ηλεκτρικού ρεύματος: 24 ώρες απευθείας\nΣυμβατό σύστημα καρτών: GSM/SIM\nΣειρά μικροφώνων: 5~7 (ακτίνα)\nEυαισθησία: - +10K\nΘερμοκρασία: - 40~50'C\nXρόνος λειτουργίας σε αναμονή: Ανίχνευση φωνής 3-5 ημέρες, 10-15 ημέρες χωρίς ανίχνευση. (Εργοστασιακή εκτίμηση).\nΧρόνος λειτουργίας: 5 ώρες. (Εργοστασιακή εκτίμηση).\nΠΡΟΣΟΧΗ. Ο πραγματικός χρόνος λειτουργίας είναι λιγότερος από τις εργοστασιακές εκτιμήσεις. Συνίσταται η συνεχής φόρτιση για μεγαλύτερο χρόνο, με αποτέλεστα όμως ότι η διάρκεια της μπαταρίας θα μειωθεί.\nΣυμβατό με όλες κάρτες. GSM SIM\nΣυχνότητα (900MHz, 1800MHz, 1900MHz). Παρακαλώ ελέγξτε εάν μπορεί να λειτουργήσει με το τοπικό σχήμα συστημάτων σας πρίν το αγοράσετε!\nΔεν είναι συμβατό με CDMA και 3G δίκτυο!\nΤοποθετείστε την κάρτα SIM, θα δείτε να ανάβει το φως για 3''. Όταν σβήσει το φως η συσκευή είναι έτοιμη να λειτουργήσει.\nΕγκατάσταση: Παρακαλώ επιβεβαιώστε ότι υπάρχει GSM σήμα.


➤ Η οικοδόμηση μιας ξύλινο θόλο\nΗ οικοδόμηση μιας ξύλινο θόλοΑυτή είναι μια βελτιωμένη αυτοματοποιημένη μετάφραση αυτού του άρθρου.\nΘέλετε να προσθέσετε κομψότητα και στυλ στο σπίτι σας; Στη συνέχεια, ένα ξύλο τρούλο είναι η λύση. Ξύλο τρούλους έχουν γίνει όλο και πιο δημοφιλής ως κορυφές στέγη. Χρησιμεύουν επίσης ως ένα σύστημα εξαερισμού για την σοφίτα σας, αλλά και ως πηγή φωτός.\nΕίναι πολύ σημαντικό να σκεφτούμε για το είδος του ξύλου που απαιτείται για το έργο. Cedar ή πίεση που έλαβαν ξυλεία είναι οι καλύτερες επιλογές, λόγω της proprieties τους. Είναι ανθεκτικά στις καιρικές συνθήκες και επίσης χωρίς σήψη.\nΕδώ είναι τα εργαλεία και τα υλικά που θα χρειαστείτε:\nΣτόκος μαχαίρι (για την πίσσα στέγη)\nCedar ή πίεση που έλαβαν ξυλεία, 2 ίντσες από 6 ίντσες από 8 πόδια\nCedar ή πίεση που έλαβαν ξυλεία, 2 ίντσες από 2 ίντσες από 8 πόδια\nΑπό ανοξείδωτο χάλυβα βίδες\nΜεταλλικά στέγη αναβοσβήνει\nRoof κολλητών πίσσα\nΚόντρα πλακέ, 2 πόδια από 4 πόδια (1/2 φύλλο)\nΗ τακτική και επίπεδη L-παρένθεση\nΟι μετρήσεις είναι πολύ σημαντικό. Με αυτό τον τρόπο θα καθορίσει το σωστό μέγεθος για τη στέγη σας. Αν ο τρούλος είναι πολύ λίγο θα μοιάζει με φωλιά ενός πουλιού και αν είναι πολύ μεγάλη, μπορεί να βλάψει την δομή του σπιτιού σας. Τα καλύτερα μεγέθη είναι 2 μέτρα πλάτος, από 2 μέτρα βάθος.\nΤο τμήμα περβάζι του τρούλου θα κάθεται στην οροφή ίδια. Κόψτε 4 κομμάτια από 2 μέτρα μήκος το καθένα. Θα πρέπει να κόβονται δύο κεκλιμένα τμήματα που θα πάει πάνω από την κορυφογραμμή της στέγης. Τα άλλα δύο κομμάτια θα τρέξει με την οριζόντια οροφή.\nΑσφαλίσετε τη βάση με τη βοήθεια των στηριγμάτων L-και πιστόλι κοχλία. Μπορείτε επίσης να χρησιμοποιήσετε πίσσα στέγη και ανοξείδωτες βίδες. Κάντε μια επίπεδη βάση με μερικά φύλλα κόντρα πλακέ.\nΤώρα οικοδομήσουμε ένα κιβώτιο από κόντρα πλακέ με τέσσερα κομμάτια του κόντρα πλακέ. Το πλάτος, το ύψος και το μήκος του κιβωτίου πρέπει να είναι 2 πόδια. Θα χρειαστεί να κάνετε κάποιες τρύπες για τις γρίλιες αεραγωγούς. Χρησιμοποιήστε ανοξείδωτες βίδες για τη στερέωση.\nΚαμπύλο κομμάτια κόντρα πλακέ\nΘα πρέπει να cu 4 ταυτόσημα καμπύλα κομμάτια του κόντρα πλακέ. Ο στόχος είναι να γίνει μια ματιά παγόδα. Θα μοιάζουν με τμήματα ενός οκταγώνου. Θα πρέπει να είναι τουλάχιστον 18 ίντσες υψηλό. Στερεώστε τα κομμάτια χρησιμοποιώντας τα στηρίγματα σχήματος L.\nΟ ανεμοδείκτης πρέπει να τοποθετούνται στην κορυφή των κοχλιών εξυπνάδα τρούλο ανοξείδωτο χάλυβα.\nβελτιώσεις στέγη, για τον καθορισμό ενός τρούλο στη στέγη, θόλος, θόλος κατασκευή, κάνοντας μια τρούλο, Προσθέστε αξία στο σπίτι, πώς να οικοδομήσουμε ένα τρούλο, πώς να οικοδομήσουμε μια στέγη τρούλο, στέγη τρούλο, σφραγίζοντας μια στέγη τρούλο, σχεδιασμό τρούλο, την οικοδόμηση μιας τρούλο, τις ιδέες του σχεδιασμού για τη στέγη σας, το σχεδιασμό στέγη, τρούλο αεραγωγούςΥλικά στεγάσεωςΕγκατάσταση ανοίγματα οροφής χάλυβα\nΑνοίγματα οροφής είναι πραγματικά σημαντικό για το σπίτι σας. Μειώνουν τη θερμοκρασία του αέρα τ...Υλικά στεγάσεωςΕργασία με σχιστόλιθο στέγες\nΞύλο ζωστήρας είναι μεγάλη, αν θέλετε να δώσετε στο σπίτι σας μια κομψή και παραδοσιακή εμφάνιση...Υλικά στεγάσεωςΑναβοσβήνει τύπους\nΑναβοσβήνει είναι τα μέρη της οροφής που προστατεύουν συνδέσεις στέγη έναντι διαρροών και δαπανη...Υλικά στεγάσεωςRidge ανοίγματα έναντι αέτωμα\nΚάθε φορά που κατασκευάζουμε μια στέγη, είναι σημαντικό ότι η σοφίτα είναι καλά αεριζόμενο. Θα π...Υλικά στεγάσεωςΠώς υδρορροές στέγης λειτουργεί;\nΟ κύριος ρόλος ενός υδρορροή στέγης είναι να διοχετεύει το νερό μακριά από το σπίτι σας. Αν δεν ...Υλικά στεγάσεωςΗ οικοδόμηση ενός dutch αέτωμα\nΗ δίρριχτη στέγη είναι μια δομή με ένα υψηλό αγωνιστικό χώρο, γωνία προς το σπίτι σας. Δεν είναι...Υλικά στεγάσεωςΗ οικοδόμηση μιας στέγη saltbox\nSaltbox στέγες είναι μεγάλη για στεγανοποίηση σπίτι σας και επίσης για τη μόνωση, αλλά με το κόσ...Υλικά στεγάσεωςΕναλλακτικές λύσεις για στέγες κεραμιδιών\nΑναβοσβήνει τύπουςΥλικά στεγάσεωςΕπίπεδη επιστρώσεις οροφήςΥλικά στεγάσεωςΒασικά εργαλεία στέγεςΥλικά στεγάσεωςΚόστος στέγης αλουμινίουΥλικά στεγάσεωςΗ οικοδόμηση ενός οροφή βεράνταΥλικά στεγάσεωςΣχετικά με τρούλους στέγηΥλικά στεγάσεωςΘέρμανση πίσσα στέγηΥλικά στεγάσεωςΑγοράζοντας το δικαίωμα ξύλο για μαρκίζες σαςΥλικά στεγάσεωςΠώς να επισκευάσει σωλήνα στέγη αναβοσβήνειΥλικά στεγάσεωςΟ καθορισμός μιας διαρροής κεραμοσκεπή πηλόΥλικά στεγάσεωςΠώς να σχεδιάσει ένα μεσογειακό πλαίσιο της οροφής στυλΥλικά στεγάσεωςΠεριφερειακή υλικά για στέγεςΥλικά στεγάσεωςΣχετικά με στέγες από χαλκόΥλικά στεγάσεωςΠώς να παλτό μια οροφή από αλουμίνιοΥλικά στεγάσεωςΣχεδιασμός ιδέες για οπίσθιο σκέλος ίππου στέγεςΥλικά στεγάσεως


Την Παρασκευή 29-6-2018 η ανακοίνωση των βαθμών στα Πανελλαδικά Εξεταζόμενα μαθήματα - sep4u.gr\nJune 23, 2018 June 26, 2018 by Καλοδήμος Δ.\nLast updated on June 26th, 2018 at 04:38 pm\nΌλα τα Β.Κ. θα παραδώσουν τα δέματα στις ΤΑΧΥΜΕΤΑΦΟΡΕΣ ΕΛΤΑ το πρωί της Πέμπτης 28-6-2018 (ώρες παραλαβής 07.00 ως 12.00), ώστε να μεταφερθούν στις Δ/νσεις Δ.Ε. το πρωί της Παρασκευής 29-6-2018 (ώρες παράδοσης 08.00 ως 12.00).\nΌσα Β.Κ. βαθμολόγησαν γραπτά της Αττικής θα παραδώσουν τα δέματα στο ΠΟΡΤΑ-ΠΟΡΤΑ επίσης το πρωί της Πέμπτης 28-6-2018 (ώρες παραλαβής 07.00 ως 12.00) ώστε να μεταφερθούν έγκαιρα αυθημερόν στο Γαλάτσι Αττικής.\nCategories ΠανελλαδικέςTags ΠΑΝΕΛΛΑΔΙΚΕΣ 2018 Post navigation\nΤα Μεταπτυχιακά και οι θέσεις στο ΕΑΠ για το ακαδημαϊκό έτος 2018-19


Λάρνακα-LCA | Air Champion24\nΑπό την Αθήνα αναχωρούν καθημερινά πολλές απευθείας πτήσεις για την Λάρνακα με την Aegean Airlines και την Cyprus Airways. Η διάρκεια της πτήσης είναι 1 ώρα και 40 λεπτά. Για το αεροδρόμιο της Λάρνακας αναχωρούν απευθείας πτήσεις της Cyprus Airways από τη Θεσσαλονίκη,τη Ρόδο και το Ηράκλειο. Η Aegean Airlines συνδέει τη Θεσσαλονίκη με την Λάρνακα με καθημερινές απευθείας πτήσεις διάρκειας 2 ωρών.\nΑεροπορικά εισιτήρια προς την Λάρνακα\nΜε το AirChampion24.com μπορείτε να κλείσετε εύκολα και γρήγορα τα πιο φθηνά αεροπορικά εισιτήρια προς την Λάρνακα. Ολες οι πτήσεις προς την Λάρνακα εμφανίζονται σύμφωνα με την διαθεσιμότητα των θέσεων στην κάθε πτήση. Μπορείτε να αγοράσετε τα αεροπορικά σας εισιτήρια απο το AirChampion24.com με λίγα και απλά βήματα η να μας καλέσετε στο τηλέφωνο. Αφου ολοκληρώσετε την κράτηση του αεροπορικού εισιτηρίου λαμβάνετε email η sms με το νούμερο του ηλεκτρονικού εισιτηρίου και τις πληροφορίες της πτήσης σας. Στο αεροδρόμιο χρειάζεστε μόνο το ταξιδιωτικό σας έγγραφο και το νούμερο του ηλεκτρονικού σας εισιτηρίου για να πραγματοποιήσετε το check in και να επιβιβαστείτε στην πτήση σας.\nΤο διεθνές αεροδρόμιο της Λάρνακας βρίσκεται 4χλμ νοτιοδυτικά από το κέντρο της πόλης. Είναι η κεντρική πύλη εισόδου στην Κυπριακή Δημοκρατία. Το αεροδρόμιο της Λάρνακας απέχει, 46 χιλιόμετρα από την Αγία Νάπα, 49 χιλιόμετρα από την πρωτεύουσα της Κύπρου την Λευκωσία, 70 χιλιόμετρα από την Λεμεσό και 139 χιλιόμετρα από την Πάφο. Ο νέος αυτοκινητόδρομος του νησιού κάνει την μετακίνηση από το αεροδρόμιο σε όλες τις πόλεις εύκολη και αρκετά γρήγορη. Στο νησί δεν υπάρχει σπουδαία δημόσια συγκοινωνία, γίνονται όμως βήματα για την βελτίωση της.\nΤα λεωφορεία 22 και 23 αναχωρούν τις καθημερινές από το αεροδρόμιο για το κέντρο της Λάρνακας από τις 07:55 και ως τις 12:55 ανά 1 ώρα και μετά ξανά στις 15:55 και στις 16:55. Το εισιτήριο κοστίζει €1.20 και μπορείτε να το προμηθευτείτε από τον οδηγό του λεωφορείου. Τα intercity λεωφορεία που συνδέουν το αεροδρόμιο με τις πόλεις του νησιού κοστίζουν 7€ και αναχωρούν από Δευτέρα έως Παρασκευή από το αεροδρόμιο.\nΛόγω του ότι τα μέσα κυκλοφορίας του νησιού είναι περιορισμένα η μετακίνηση από το αεροδρόμιο στις διάφορες περιοχές της Κύπρου γίνεται πιο εύκολα με ταξί. Υπάρχουν πάντα διαθέσιμα ταξί έξω από το αεροδρόμιο όλο το εικοσιτετράωρο. Η μεταφορά από το αεροδρόμιο στην Λάρνακα μπορεί να κοστίσει περίπου 15€ και η διαδρομή διαρκεί 15 λεπτά. Ενώ η μεταφορά από το αεροδρόμιο στην Αγία Νάπα μπορεί να κοστίσει περίπου 35€ και η διαδρομή διαρκεί 30 λεπτά. Η μεταφορά από το αεροδρόμιο στην Λευκωσία μπορεί να κοστίσει περίπου 30€ και η διαδρομή διαρκεί 50 λεπτά. Η μεταφορά από το αεροδρόμιο στην Λεμεσό μπορεί να κοστίσει περίπου 40€ και η διαδρομή διαρκεί 40 λεπτά. Η μεταφορά από το αεροδρόμιο στην Πάφο μπορεί να κοστίσει 75€ και η διαδρομή διαρκεί 1 ώρα και 40 λεπτά.\nΑπό το αεροδρόμιο της Λάρνακας προσφέρονται υπηρεσίες υψηλού επιπέδου. Θα βρείτε πολλά καταστήματα με τοπικές λιχουδιές, με αφορολόγητα είδη, καφέ, εστιατόρια, ιατρικές υπηρεσίες, τράπεζες και ανταλλακτήρια συναλλάγματος, ταχυδρομείο, φαρμακείο, αίθουσες πρώτης θέσης, χώρους βρεφικής φροντίδας, εξυπηρετήσεις για ΑΜΕΑ, χώρους στάθμευσης, δωρεάν πρόσβαση στο διαδίκτυο.\nΤο τηλέφωνο του αεροδρομίου είναι το +357 2400 8100.\nΕρώτηση * 10 + 0 =


Οταν ο ποιητής εκπλήσσεται από το ίδιο του το ποίημα - Μαγκαζίνο - Jan Wagner: Goethe-Institut Griechenland\nJan Wagner Οταν ο ποιητής εκπλήσσεται από το ίδιο του το ποίημα\nΟ Jan Wagner στο Goethe-Institut Athen | Goethe-Institut Athen/Vangelis Patsialos\nΌταν το 2015 του απονεμήθηκε το Βραβείο της Λειψίας για το καλύτερο λογοτεχνικό βιβλίο της χρονιάς, ο Γιαν Βάγκνερ έγινε ο πρώτος ποιητής και όχι μυθιστοριογράφος που τιμήθηκε με αυτήν τη διάκριση. Δύο χρόνια αργότερα, το 2017, πρόσθεσε στο παλμαρέ του και το περίβλεπτο Βραβείο Γκέοργκ Μπίχνερ, δοσμένο στο παρελθόν σε λογοτέχνες όπως ο Γκίντερ Γκρας, η Ελφρίντε Γέλινεκ, ο Χάινριχ Μπελ. Από τη μεριά του, ο 47χρονος ποιητής έγραφε το 2011 σε ένα δοκίμιό του, «Ο περίκλειστος χώρος», ότι η ποίηση είναι «το πιο παραμερισμένο, σχεδόν απολησμονημένο λογοτεχνικό είδος», ενώ σε ένα ακόμα, το «Σανδάλι του προφήτη» το 2017 σημείωνε ότι στην καλύτερη περίπτωση η ποίηση αντιμετωπίζεται ως ένας «αξιαγάπητος αναχρονισμός».\nΣυνιστούν άραγε οι βραβεύσεις των ποιητών την καλύτερη απάντηση στην πεποίθηση ότι η τέχνη τους είναι «απολησμονημένη»; Ισως εξαρτάται από την εποχή ή την περίπτωση. Σε εκείνη του Βάγκνερ, η αφηγηματική δεξιότητα, η εικονοποιητική ικανότητα και η γλωσσική προσήνεια μοιάζουν αρετές που αξίζει να βραβευτούν. Την ίδια στιγμή, ο Γερμανός έχει συγκρίνει σε ποιήματά του το ρόλο του ποιητή, με έναν μελισσοκόμο τη στιγμή που καλύπτεται από τις μέλισσες ή με ένα χαμαιλέοντα που χωνεύεται στα χρώματα. Όχι ότι το κοινό του δεν έχει την ευκαιρία να τον απολαύσει: στις 23 Μαρτίου, με αφορμή την Παγκόσμια Ημέρα Ποίησης αλλά και την Αθήνα Παγκόσμια Πρωτεύουσα Βιβλίου, ο Βάγκνερ καλεσμένος του Δήμου Αθηναίων και του Ινστιτούτου Γκαίτε θα παρουσιάσει στο δεύτερο, παρουσία του μεταφραστή και ομοτέχνου του Κώστα Κουτσουρέλη, μια συλλογή 25 ποιημάτων του, που θα κυκλοφορήσουν από τις εκδόσεις Κίχλη.\n© Goethe-Institut/Vangelis Patsialos\nΕίναι η πρώτη φορά που ποιήματά σας μεταφράζονται στα ελληνικά. Μερικές σκέψεις, με δεδομένες τις ενίοτε τεταμένες σχέσεις των δύο χωρών;\nΕυτυχώς, από τη μεριά των ποιητών ελλήνων, γερμανών ή οποιασδήποτε χώρας και προέλευσης ούτε υπήρχαν ούτε πρόκειται να υπάρξουν εντάσεις πέρα από κάποιο απολύτως προσωπικό επίπεδο. Οχι μόνο οι ποιητές αλλά και οι συγγραφείς σε όλη την Ευρώπη εμπλέκονται ακόμα και σήμερα σε μια αδιάκοπη διαδικασία ανταλλαγών, μεταφράσεων και εκμάθησης από τις διαφορετικές παραδόσεις. Αυτή είναι, υποθέτω, η κατεύθυνση που οραματιζόταν ο Γκαίτε όταν καθιέρωνε τον όρο Weltpoesie - παγκόσμια ποίηση. Ωστόσο, ήταν πολύ λυπηρό να βλέπει κανείς πόσο γρήγορα μπορούν να επιδεινωθούν οι σχέσεις ανάμεσα σε φιλικά διακείμενες μέχρι τώρα και για πολύ καιρό συμμαχικές χώρες και λαούς - ακόμα και εντός της Ευρωπαϊκής Ενωσης. Ηταν κάτι που σίγουρα έπρεπε να λειτουργήσει σαν προειδοποίηση για όσους πιστεύουμε σε μια διασυνοριακή πολιτισμική ανταλλαγή βασισμένη στην εμπιστοσύνη και την αλήθεια.\nΑνεξαρτήτως χωρών, ένα ακόμα διατοπικό χαρακτηριστικό της ποίησης είναι ότι θεωρείται παραμελημένο λογοτεχνικό είδος. Εχετε γράψει ότι στην καλύτερη περίπτωση αντιμετωπίζεται σαν ένας «αξιαγάπητος αναχρονισμός». Ηταν πάντοτε έτσι;\nΣπανίως η ποίηση επιλεγόταν από την πλειοψηφία των αναγνωστών. Εχει συμβεί πάντως, αν αναλογιστείτε τα ακροατήρια στα οποία διάβαζε ποιήματά του ο Πάμπλο Νερούδα ή αν είχατε την ευκαιρία να δείτε τα πλήθη που η ποίηση συγκεντρώνει σε κάποια μέρη της Λατινικής Αμερικής μέχρι σήμερα - να είστε βέβαιος ότι θα ξανασυμβεί κι αλλού. Είναι γεγονός ότι και στην Γερμανία (την οποία παρατηρώ ευκολότερα) τα τελευταία δεκαπέντε περίπου χρόνια η ποίηση γνώρισε μια εντυπωσιακή εκδοτική παραγωγή, με πολλούς αξιοσημείωτους νέους ποιητές να αναδεικνύονται, φαινόμενα που αργά αλλά σταθερά θα προσεχθούν από ένα αυξανόμενο κοινό. Κατά βάθος πιστεύω ότι η ανάγκη για ποίηση είναι οικουμενική· αν ισχύει αυτό, τότε το ακροατήριό της είναι άπειρο, ακόμα και αν το ίδιο δεν γνωρίζει προς το παρόν ότι συνιστά ακροατήριο.\nΒραβεία όπως το περίβλεπτο Γκέοργκ Μπίχνερ, με το οποίο τιμηθήκατε, φέρνουν την ποίηση στο προσκήνιο;\nΣίγουρα, παρόμοια βραβεία γνωστοποιούν σε μεγάλο αριθμό ανθρώπων ότι η ποίηση εξακολουθεί να γράφεται σήμερα. Ισως βοηθούν και στον περιορισμό συγκεκριμένων προκαταλήψεων που την αφορούν και επιβιώνουν πεισματικά. Ισως ο κόσμος διαπιστώσει ότι τελικά μπορεί και να αξίζει να ανοίξει μια ποιητική συλλογή που τόσα χρόνια παραμελούσε.\nΑπό την άλλη, ποια μπορεί να είναι η σχέση του μέσου αναγνώστη με την ποίηση σε μια εποχή αμέτρητων ψηφιακών αντιπερισπασμών;\nΝομίζω ότι ένα ποίημα μπορεί να λειτουργήσει σαν ένα είδος καταφυγίου. Σαν μια πρόσκληση να κάνεις ένα βήμα πίσω από τον καταιγισμό και τη βαβούρα, να μειώσεις ταχύτητα και να στοχαστείς, αποδεχόμενος το κάλεσμα του ποιήματος προς μια καινούργια κι απροσδόκητη οπτική γωνία πάνω στη γλώσσα, τον εαυτό και τον κόσμο που μας περιβάλλει. Ενα ποίημα είναι πάντοτε ένας τρόπος να σκεφτείς τα πράγματα εκ νέου. Επομένως, συνιστά και έναν μικροσκοπικό αλλά πανίσχυρο φορέα ασυνήθιστης ελευθερίας.\nΣτο ίδιο πλαίσιο, πόσο εύκολα επιτυγχάνεται η «λεπταίσθητη παρατήρηση του ελάχιστου» που έχει αποδοθεί στην ποίησή σας;\nΑν μέσα σε αυτόν τον τεράστιο σωρό πληροφοριών, σε αυτό το ανακάτωμα εντυπώσεων που μας προσφέρεται καθημερινά, βρεθεί εκείνη η μία λεπτομέρεια την οποία αξίζει να αναλογιστεί κανείς, τότε είναι αρκετά εύκολο να κλείσεις τους διακόπτες των υπόλοιπων μέσων. Επίσης, τουλάχιστον για μένα, πάντοτε ήταν πιο απολαυστικό να κάνω ένα διάλειμμα και να σκέφτομαι ένα μόνο πράγμα. Να το αναποδογυρίζω ξανά και ξανά. Κι έπειτα άλλη μια φορά μέχρι να δω τι εκπλήξεις μπορεί να επιφυλάσσει.\nΜοιάζει επόμενο που στα ποιήματά σας καμιά ιστορία, οσοδήποτε ασήμαντη, δεν αξίζει να αγνοηθεί. Ποια είναι τα συστατικά μιας καλής αφήγησης;\nΣτ' αλήθεια πιστεύω ότι ένα ποίημα μπορεί να διαθέτει αφηγηματικά συστατικά, είναι όμως προτιμότερο να υπαινίσσεται μια ιστορία, της οποίας η αρχή και το τέλος μπορεί να έγκεινται εκτός του· δεν θα έπρεπε κατά τη γνώμη μου να εξιστορεί κάθε λεπτομέρεια από το Α ώς το Ω, αλλά να αφήνει κάποια απαραίτητα κενά, ώστε να καλυφθούν από τον αναγνώστη με τις δικές του εμπειρίες και προσδοκίες.\nΟύτε οι απεικονίσεις λείπουν από το έργο σας: λέπια σαν μουσικές νότες, πορτοκάλια σαν κάρβουνα, το σχήμα της Νέας Ζηλανδίας στον χάρτη. Κάποιος θα το έβρισκε αναμενόμενο στο πλαίσιο ενός «πολιτισμού της εικόνας». Ή μήπως η σχέση με την ποίηση είναι πιο παλιά;\nΕίναι πράγματι. Και για μένα, τουλάχιστον, η ισχυρή και αναπάντεχη μεταφορά, η καθηλωτική εικόνα συμπεριλαμβάνονταν ανέκαθεν στα βασικά θέλγητρα της ποίησης. Η μουσικότητα, βεβαίως, είναι ένα από αυτά.\nΠόσο σημαντική είναι η φόρμα και η δομή στο έργο σας;\nΕνα ποίημα αποτελείται πάντοτε από γλώσσα μορφοποιημένη. Η μορφή και το περιεχόμενό του είναι αλληλοεξαρτώμενα. Είναι κρίσιμο για μένα να έχω όλες τις μορφές και τις παραδοσιακές δομές - όλες δηλαδή τις λεπτομέρειες της τέχνης μου που αφορούν στο μέτρο και στην ομοιοκαταληξία - στο πίσω μέρος του μυαλού μου ώστε να τις επιστρατεύω αν το απαιτεί το υπό επεξεργασία ποίημα. Δεν μιλώ για το να διατηρείς ζωντανή μια παράδοση χάριν του εαυτού της· αντίθετα, όλες αυτές οι δομές (αν μιλάμε για παραδοσιακές δομές), διαθέτουν τη δική τους ομορφιά, τη δική τους γοητευτική δομή, που ενδέχεται να συμβάλλουν στη τελειοποίηση ενός ποιήματος. Πάνω από όλα, είναι ακριβώς το γεγονός ότι η αυστηρότητα και ο περιορισμός μιας συγκεκριμένης φόρμας σε ωθούν να σκάψεις βαθύτερα, να σκεφτείς πλατύτερα, να επιλέξεις διαδρομές που δεν είχαν ληφθεί υπόψη ή που θεωρούνταν αδιανόητες μέχρι αυτή τη στιγμή. Ετσι, παραδόξως, από μια αυστηρή δομική πειθαρχία ενδέχεται να προκύψει μια ακόμη μεγαλύτερη ελευθερία που θα οδηγήσει στην ομορφότερη στιγμή από όλες: εκείνη όπου ο ποιητής εκπλήσσεται από το ίδιο του το ποίημα.\nΕλληνες ποιητές γνωρίζετε; Eχετε επισκεφτεί τη χώρα μερικές φορές.\nΑλήθεια είναι. Εχω περάσει μια όμορφη εβδομάδα κοντά στην Κυπαρισσία, δουλεύοντας σε ένα καλλιτεχνικό εγχείρημα με θέμα τα ελαιόδεντρα, μαζί με έναν ποιητή ακόμα και δύο εικαστικούς. Εχω επίσης επισκεφθεί την Κρήτη πάνω από μία φορά, αν και πρέπει να παραδεχθώ ότι εντέλει πολύ λίγα πράγματα έχω δει από την Ελλάδα. Ελληνες ποιητές έχω διαβάσει μάλλον λίγους, μόνο από μετάφραση, ξεκινώντας με τους κλασικούς, συνεχίζοντας με τους μοντέρνους κλασικούς, όπως τον Ελύτη, τον Καβάφη, τον Σεφέρη και φυσικά τον Ρίτσο, και περιλαμβάνοντας τελικά και σύγχρονους, όπως τον Χάρη Βλαβιανό: όλοι οι παραπάνω έχουν τύχει καλών μεταφράσεων στα γερμανικά και είναι διαθέσιμοι από μεγάλους εκδοτικούς οίκους. Πρόσφατα διάβασα και μια αγγλική ανθολογία ονόματι «Austerity Measures» που παρουσιάζει πολλούς, ακόμα νεότερους ποιητές από την Ελλάδα.\nΞεκίνησα στην ηλικία των δεκατεσσάρων ή δεκαπέντε, με τον τρόπο που πιθανότατα ξεκινούν οι περισσότεροι ποιητές: διαβάζοντας και έπειτα μιμούμενος τους ομοτέχνους που εντόπιζα σε βιβλία και που θαύμαζα το έργο τους. Γερμανούς φυσικά, αλλά πολύ γρήγορα και αγγλόφωνους.\nΣε κάποια ποιήματά σας ο ποιητής συγκρίνεται υποδηλωτικά με έναν μελισσουργό τη στιγμή που σκεπασμένος από το μελίσσι παραδίδεται στα περιβάλλοντα όντα ή με έναν χαμαιλέοντα που χωνεύεται στα χρώματα και κρύβεται στον κόσμο. Η προσωπικότητά του σαν να ξεθωριάζει. Ισχύει;\nΕν μέρει, ναι. Πάντοτε απολάμβανα εκείνη την ποίηση όπου καμιά προσωπική ευαισθησία και βιογραφική λεπτομέρεια δεν είναι ευδιάκριτη και όπου ο ποιητής εξαφανίζεται (ακριβώς όπως ο χαμαιλέοντας) πίσω από το σαγηνευτικό σώμα της γλώσσας, το ποίημα.\nCopyright: TA NEA/Νικόλας Ζώης, 17.03.2018 (www.tanea.gr)\nΗ συνέντευξη στη ΤΑ ΝΕΑ\nO ποιητής Γιαν Βάγκνερ στην Αθήνα\nΗ συνέντευξη στην αρχική σελίδα της ιστοσελίδας των κεντρικών του μωνάχου